22 октябр 2021, Тошкент вақти: 11:28\n22 июл куни аксар косоволиклар БМТ суди қарорини байрам сифатида нишонлади.\nХалқаро адолат суди президенти Ҳисаши Овада Ҳаага шаҳрида 14 та ҳакам қабул қилган қарорни ўқиб эшиттирди.\n- Косово қарори БМТнинг 1244-сонли резолюциясига зид эмас. Суд қарорига кўра, 2008 йилнинг 17 феврал куни эълон қилинган мустақиллик декларацияси халқаро қонун, 1244-сонли Хавфсизлик кенгаши резолюцияси ёки конституцион ҳужжатларга зид эмас. Демак ушбу декларациянинг қабул қилиниши халқаро ҳуқуқ нормаларини бузмаган, деди қарорни ўқиб эшиттирган Халқаро суд президенти Ҳисаши Овада.\nКосово Бош вазири Ҳашим Тачи БМТ суди чиқарган қарорни “тарихий ғалаба” ва “бутун дунё учун энг яхши жавоб” дея атади.\nКосово Ташқи ишлар вазири Скендер Ҳисени эса Ҳаагадаги суд биноси олдида Сербияга қарата, "Келинг ва биз билан мулоқот қилинг!" дея хитоб қилди.\nПойтахт Приштинада яшовчи косоволиклардан бири БМТ суди чиқарган қарорни олқишлади.\n- Биз жуда хурсандмиз. Биз бошқа давлатлар ҳам Косово мустақиллигини тан олишига умид қиламиз, деди приштиналик албан.\nБироқ сербияликлар БМТ маҳкамасининг қароридан кескин норози.\n- Бу фожиа. Бу даҳшат. Дунё ғалати томонга кетаяпти, дейди Сербия фуқароларидан бири.\nТаҳлилчилар¸ БМТ судининг қарори бўлғинчилик кайфиятидаги бошқа гуруҳларга жиддий таъсир этиши мумкин¸ деган фикрда. Айни пайтда улар суд қароридан кейин Косова мустақиллигини бошқа давлатлар ҳам тан олади, демоқда.\n22 июл куни АҚШ Давлат котиби Ҳиллари Клинтон барча давлатлар¸ жумладан Сербияни ҳам¸ Косово мустақиллигини тан олишга чақирди.\nБироқ Сербия президенти Борис Тажич Белград БМТ судининг қарорини ҳеч қачон тан олмаслигини айтди.\nКосово Ташқи ишлар вазири Скендер Ҳисени Сербия Косовога “суверен давлат” сифатида қараши кераклигини айтди. Ҳаага шаҳрида сўзлаган Ҳисени Белград ва Приштина расмийларини ҳамкорликка чақирди.\n- Иккала давлат манфаатини кўзлаб, Европа ва НАТОга қўшилиш ниятида бирга ишлашдан бошқа муқобил йўл йўқ, деди Косово Ташқи ишлар вазири.\nЕвропа иттифоқининг ташқи сиёсати бўйича мутасаддиси Кэтрин Эштон Приштина ва Белград ўртасида сўзлашув жараёнини йўлга қўйишда Брюссел ёрдам беришга тайёрлигини маълум қилди.\nБМТ суди қарорига муносабат билдирган Россия Ташқи ишлар вазирлиги "Бу қарор Косово мустақиллиги учун қонуний асос бўла олмайди"¸ дея баëнот берди.\nБрюсселда НАТО Бош котиби Андерс Фог Расмуссен БМТ суди чиқарган қарор Косовога киритилган НАТОнинг 10 минг аскардан иборат тинчликпарвар кучлари фаолиятига таъсир этмаслигини билдирди.\nҲозиргача Косово мустақиллигини 69 давлат, жумладан АҚШ ва Европа иттифоқининг барча аъзоси тан олган. Тўлиқ давлатчилик барпо этиш учун Косовони 100та мамлакат мустақил давлат сифатида тан олиши керак.


Тадқиқотчилар коронавирус асоратларининг ривожланиши ҳақида гапиришди\n14 Sentabr 20:15 / Published in COVID-19\nКоронавируснинг асоратлари: хавфли касалликнинг оқибатлари номланади\nКоронавирусдан тузалиб кетган беморларнинг ярмидан кўпи коронавирус инфекциясининг асоратлари билан дуч келишмоқда.\nҚайд этилишича, респондентларнинг 61% касалликнинг оқибатларини пайқаган. Энг тез-тез учрайдиган ножўя таъсир заифлик ва чарчоқ бўлиб, уларнинг 62% кузатилган.\nИшлаш ва концентрациянинг пасайиши (48%), унутувчанлик (43%), ҳид билан боғлиқ муаммолар (42%), таъмли куртакларнинг ўзгариши (36%), нафас қисилиши (31%), уйқунинг бузилиши (31%) .\nТревога камроқ учрайди (28%), ҳар тўртдан бирида тез-тез бош оғриғи (25%) ва кайфият ўзгариши (25%) кузатилади. Баъзилар бўғимларнинг оғриғи, соч тўкилиши, сурункали касалликнинг кучайиши, руҳий тушкунлик ва ортиқча терлашни мисол қилиб келтирдилар.\nБешинчи одам бир ойдан икки ойгача тузалди, респондентларнинг 18% тикланиш учун бир ҳафтадан кам вақт талаб қилди, икки ойдан олти ойгача. Респондентларнинг 12% олти ойдан бир йилгача тузалиши керак эди. Ҳар ўндан бири таътилга кетишга мажбур бўлди.\nКўпинча (55%дан) «хавфсизлик», «тиббиёт ва фармацевтика», «сотиб олиш», «маркетинг, реклама, PR» соҳалари ходимлари касал бўлиб қолишди. Камроқ — транспорт ва логистика ходимлари, ишлайдиган ходимлар.\nРеспондентларнинг атиги 3% ДМС-да коронавирус билан даволанишни ўз ичига олади, 2% иш берувчидан молиявий ёрдам олади ва 1% махсус реабилитация дастурига эга.\nTagged under: ИШТИРОК, КОРОНАВИРУС, рақобат, ставкалар, тикланди\nCOVID-19 статистикаси 2020 йил 2-ноябр ҳолатига кўра


Минг нафарга яқин юртдошимизни Ростовдан олиб қайтаётган поезд бугун йўлга чиқди - Darakchi\nМинг нафарга яқин юртдошимизни Ростовдан олиб қайтаётган поезд бугун йўлга чиқди\nЖАМИЯТ 10.08.2020, 20:14\n918 нафар юртдошларимиз Россиянинг Ростов вилоятидан поездда олиб келинмоқда. Бу ҳақда Ўзбекистон Республикаси Транспорт вазирлиги Ахборот хизмати хабар берди.\nЎзбекистон Республикаси фуқароларини Россия – Қозоғистон давлат чегарасидан ўтказиш масаласи бўйича Республика махсус комиссияси ҳамда Россия ва Қозоғистон томони билан келишувга биноан, Ўзбекистон фуқароларини йўловчи поездлари орқали олиб келиш жараёни амалга оширилмоқда. Навбатдаги йўловчи поезди юртдошларимизни Россиянинг Ростов вилоятидан олиб келмоқда.\nЙўл давомида йўловчи поезд фақат техник кўрик учун тўхтатилади, яъни станция-вокзалларда йўловчиларнинг платформага тушишига рухсат этилмайди. Ушбу рейсда олиб келинган йўловчилар Наманган ва Тошкент вилоятларининг карантин зоналарига юборилади.


ЎзА - Мусаввирнинг кўнгил кўчкилари\nМусаввирнинг кўнгил кўчкилари\n03.05.2017 19:47 Чоп этиш версияси\nЎзбекистон Республикаси халқ рассоми, профессор Рустам Худойберганов “Амир Темур портрети”, “Бобур”, “Жалолиддин Мангуберди”, “Спитамен”, “Тўмарис”, “Феруз портрети” каби тарихий мавзудаги картиналари билан мухлислар эътиборини қозонган истеъдод эгаси. У мамлакатимиз ва хорижда ўтказилган бадиий кўргазмалар иштирокчиси ҳамда Камолиддин Беҳзод номидаги Миллий рассомлик ва дизайн институтида маҳобатли рангтасвир йўналиши бўйича таълим олаётган кўплаб ёшларнинг севимли устози ҳамдир.\nМусаввир ижодида монументал, витраж асарлар қаторида обод ва кўркам юрт жамоли, кундан-кунга чирой очиб бораётган шаҳар ва қишлоқларимиз, меҳнатсевар, фидойи инсонлар, гўзал табиат манзараларини акс эттириш ҳам етакчилик қилади.\nХалқ билан мулоқот ва инсон манфаатлари йили муносабати билан Тошкент Фотосуратлар уйида ташкил этилган рангтасвир устасининг “Юртим жамоли” шахсий кўргазмаси она заминимиз табиати, тоғу тошлар, боғу роғлар, фасллар тароватига бағишланди.\nЎзбекистон Бадиий академияси, Тошкент Фотосуратлар уйи, Камолиддин Беҳзод номидаги Миллий рассомлик ва дизайн институти ҳамкорлигида ўтказилган тадбирда мусаввирлар, санъатшунослар, ўқитувчилар, талабалар ва журналистлар иштирок этди.\nИнститут ректори Ҳ.Аминов ва бошқалар рассом Рустам Худойбергановнинг ижодий ва педагоглик фаолияти тасвирий санъат соҳасида муносиб ўрин эгаллаши, у яратган асарлар халқимизнинг бадиий-эстетик дидини юксалтиришда ҳамда ёш мусаввирларнинг истеъдод ва имкониятларини намоён этишида катта аҳамият касб этаётганини алоҳида таъкидлаб ўтди.\n– Мусаввир Р.Худойбергановнинг ўй-хаёли, ҳис-ҳаяжони кўчки мисол тасвирга ўтади, – дейди Ўзбекистон Республикаси санъат арбоби М.Тошмуродов. – Унинг асарларидаги ўзига хослик, бетакрорлик ва тиниқлик ҳам шундан. Бугунги кўргазмага қўйилган ишларида ана шу уйғунлик яққол намоён бўлган. Шу боис улар бир-бирига ўхшамайди. Аксинча, мухлисни ўзига тортади ва ҳайратлантиради.\nКўргазмага муаллифнинг қирқдан ортиқ манзара жанридаги асари тақдим этилган.


Бир ёқда анжуман, бир ёқда намойиш\n13 апрел 2021, Тошкент вақти: 10:24\n9-Евросиё медиа форумини очиб берган Қозоғистон президенти Нурсултон Назарбоев ўз мамлакатидаги турмуш нақадар барқарорлигию қўшни мамлакатлардаги вазият нақадар беқарорлигига алоҳида урғу бериб ўтди.\n27 апрел куни Олмаотада 9-Евросиё медиа форуми ўз ишини бошлади. Шу куни форум биноси қаршисида қозоқ мухолифатчиларининг бир неча норозилик акциялари ҳам бўлиб ўтди.\nҚозоғистон президенти Нурсултон Назарбоевнинг тўнғичи Дариға Назарбоева лойиҳаси бўлмиш 9-Евроосиё медиа форумини давлат раҳбарининг ўзи очиб берди.\nЎз нутқида Назарбоев жорий йилда ЕХҲТга раислик қилаётган Қозоғистон мазкур ташкилот доирасида амалга оширишни режалаган масалалар, хусусан, Яқин Шарқда янги ядросиз ҳудудлар ташкил этиш, дунёда мавжуд экологик муаммоларнинг олдини олишга қаратилган дастурларни қўллаб-қувватлаш, терроризмга қарши кураш кабилар ҳақида гапирди.\nСўнгги йиллар давомида Қозоғистонда турмуш барқарор давом этаётганини алоҳида таъкидлаб ўтган президент Назарбоев мамлакатдаги ҳаётни қўшни Қирғизистондаги вазият билан ҳам қиёслаб ўтди. Қозоғистон президенти 7-8 апрел кунлари Қирғизистонда содир бўлган воқеаларни инқилоб, деб билмаслигини алоҳида урғулади:\n- Бу инқилоб эмас, бу бориб турган талончилик. Инқилоб деб капитализм социализмга ўтилган 1917 йилги Октябр революциясини айтиш мумкин. Бизда ҳам революция бўлганини айтиб ўтиш лозим. Фақат бунда аксинча бўлган, яъни социализмдан капитализмга ўтганмиз. Монархия ағдарилган Француз революцияси ҳам бизга маълум. Қирғизистонда содир бўлган воқеалар эса бир элитанинг иккинчисига алмашиши, ҳокимият учун кураш, дея атаса бўлади, деди Евроосиё медиа форумида чиқиш қилган Қозоғистон президенти Нурсултон Назарбоев.\nЕвроосиё медиа форумининг расмий қисмида қозоқ ҳукуматига мухолиф бўлган кучлар иштирок этишига ҳам имкон берилди. Хусусан, форум меҳмонлари олдида сўзга чиққан, икки йил давомида қозоқ махфий хизматлари томонидан кучли босимга учраб келган мухолифатдаги “Республика” газетасининг бош муҳаррири Татяна Трубачева ЕХҲТ раиси, Қозоғистон давлат котиби ва ташқи ишлар вазири Қанат Саудабаевга мурожаат қила туриб, Қозоғистоннинг дунёдаги нуфузли ташкилотларидан бири бўлмиш ЕХҲТга раислик қилишига қарамай, мамлакатда мухолиф кучларни йўқ қилишга қаратилган кенг кампания олиб борилаётгани, ўзгача фикрловчилар мамлакатда сиёсий таъқибга дучор қилинаётганини айтиб ўтди.\n- Жаноб Саудабаев, бизнинг газета юзасидан сиёсий буюртма бор-йўқлигини очиқ айтинг. Биз ана шундай талаб билан Қозоғистон бош вазири ва президент маъмурияти раҳбарига ҳам мурожаат қилгандик. Аммо уларнинг бирортасидан саволимизга жавоб ололмадик, деди Татяна Трубачева.\nОлмаотада дунёдаги таниқли сиёсат ва жамоат арбоблари иштирокида Евроосиё медиа форуми ўтаётган бир пайтда анжуман бўлиб ўтаётган бино олдида қозоқ мухолифатининг бир қанча норозилик акциялари бўлиб ўтди.\nАкция иштирокчилари медиа форумнинг чет эллик меҳмонлари эътиборини мамлакатдаги асл вазият, жумладан, сиёсий қатағонлар, мухолифатчилар ва оммавий ахборот воситаларига бўлаётган босимлар каби муаммоларга қаратишга ҳаракат қилдилар.\nАммо ҳуқуқ-тартибот органлари ходимлари мазкур акциялар олдини олишга ва унинг иштирокчиларига куч қўллаш орқали норозилик акцияларини тўхтатишга уриндилар. Норозилик акцияларининг бир қанча иштирокчилари ҳуқуқ-тартибот органлари ходимларидан яширинишга муваффақ бўлдилар.\nАйтиш жоизки, Қозоғистон президентининг қизи Дариға Назарбоева раҳбарлигида ҳар йилнинг апрел ойида ўтказиладиган Евроосиё медиа форумига мамлакатдаги энг йирик нефт, газ, ҳаво, темир йўл ширкатлари ҳомийлик қилади.\nМазкур тадбирда дунёнинг таниқли сиёсат ва жамоат арбоблари иштирок этиши баробарида Си-эн-эн, Ал-Жазира каби етакчи медиа ширкатларнинг энг қиммат ҳақ талаб этадиган журналистлари модераторликка таклиф этиладилар.\nЖорий йили Дариға Назарбоева уюштирган 9-Евроосиё медиа форумида Ал-Жазира Интернейшнл медиа компаниясининг олиб борувчиси Стивен Коул, АҚШ давлат котибининг Европа ва Евроосиё бўйича ёрдамчиси муовини Дэвид Меркел, Russia Today телеканали олиб борувчиси Питер Лавель, Си-эн-эн телеканалининг янгиликлар олиб борувчиси Монита Ражапал, АҚШ Бутун жаҳон иқтисодий форумининг ижрочи раиси катта маслаҳатчиси Кристина Фалконе, Рейтер телеканалининг Европа давлатларидаги бизнес ривожи бўйича менежери Тим Арлотт модераторлик қилдилар.\nАйни пайтда 9 йилдан буён ўтказиб келинаётган Евроосиё медиа форумига катта маблағ сарфлангани билан унинг амалий фойдаси кўринмаётгани боис кузатувчилар бу тадбирга Дариға Назарбоеванинг самарасиз PR-акцияси, дея баҳо бермоқдалар ва форумнинг йил сайин ўз долзарблигини йўқотаётганини таъкидламоқдалар.


Тошкент шаҳар ҳокими ҳақидаги хабар расман...\n26.04.2018 16:12 0 312\nБугун, 26 апрель куни Тошкент шаҳар ҳокимлигида Бош вазир Абдулла Арипов иштирокида навбатдан ташқари 35-сессия бўлиб ўтди. Унда Тошкент шаҳар ҳокими лавозимига Жаҳонгир Ортиқхўжаевнинг номзоди кўрсатилди. Депутатлар ушбу номзодни бир овоздан тасдиқлашди.\nТошкент шаҳар ҳокимлиги ахборот хизматининг хабарига кўра, Жаҳонгир Ортиқхўжаев Тошкент шаҳар ҳокими вазифасини бажарувчи этиб тайинланди.\nЖ.Ортиқхўжаев 1975 йил 2 январда Тошкент шаҳрида туғилган. Миллати ўзбек. 1991-1996 йилларда Тошкент давлат иқтисодиёт университетида таҳсил олган. Мутахассислиги иқтисодчи. Бунгача «Артел Инжиниринг» масъулияти чекланган жамияти директори лавозимида ишлаб келган.\nАбдулла Арипов Тошкент шаҳар ҳокими Жаҳонгир Ортиқхўжаев


МУСИБАТГА ЙЎЛИҚҚАН КИШИЛАР УЧУН МУОЛАЖА ЙЎРИҚНОМАСИ — KUKALDOSH.UZ\n09.04.2019 / - Тавсия\nИмом Шаъровий роҳимаҳуллоҳ айтадиларки, саййидимиз Жаъфару Содиқ Қуръони карим оятларини ўрганиб, улар борасида чуқур мулоҳаза қилгувчи кишилардан эдилар. Шу боис, ояти карималардан ҳар бир касаллик учун шифо чиқарар ҳамда мўмин кишининг ҳар қандай ҳолати учун йўриқнома (рецепт) тузар эдилар.\nМўмин киши турфа ҳил ҳолатларни бошдан кечиради. Масалан, қўрқув. Бу қўрқув дунё неъматларининг бирортасидан қуруқ қолиб кетишдан кўрқиш бўладими ёки кимнингдир таҳдид-у жабр ситамларидан қўрқишми, барибир. Гоҳида киши руҳан эзилади, юраги сиқилади, аммо бу сиқилишининг сабабини ўзи ҳам билмайди. Гоҳида эса, маккор ва ҳийлакор кишиларнинг макр-хийлаларига, ёмон кишиларнинг тузоқларига йўлиқади. Буларнинг барчаси инсонларда учраб турадиган ҳолат. Бундай ҳолатларда киши албатта кимгадир суянишга, уни бундай вазиятдан олиб чиқиб кета оладиган инсонга эҳтиёж сезади. Бирор киши йўқки, мана шундай ҳолатларни бошидан кечирмаган бўлса…\nГоҳида инсонни дунё зийнатларига, дабдабага бўлган ҳирс чулғаб оладики, натижада фақат ўзидан юқоридагиларга қарайди ва янаям зиёда бўлишини хоҳлаб қолади. Бу борада инсоннинг нафсу ҳаволарининг чегараси йўқ. Шоир ўз шеърида бу ҳақда шундай айтган:\nИнсонлар доимо дунё неъматларини тўла тўкис қўлга киритишга ҳарис бўладилар. Аммо бунга интилган кишилар адашадилар. Чунки бирор нарсанинг мукаммал бўлгани унинг емирилишини бошланаётганидан далолатдир. Шоир айтганларидек:\nБиз айрим инсонларнинг дунёвий мақсадларига ета олмаса ёки бирор нарсасидан айрилиб қолса, дод солаётганини ёхуд ғазаб отига миниб юрганини кўрамиз. Кошкийди, улар аслида бу йўқотиш атрофларидаги неъматларни мухофаза қилаётганини билсалар! Кошкийди, бу йўқотиш уларни ҳасадчиларнинг чиркин назарларидан ҳимоя қилаётганини ҳис қилсалар!\nМасалан, бирорта намунали оилани олайлик, барча инсонлар бу оила аъзоларини эҳтиром қиладилар, ҳурматларини жойига қўядилар. Аммо бу оиланинг бир аъзоси ахлоқи ёмон киши бўлади. Биргина шу шахс оила шаънига доғ тушириб туради. Аслида эса, бу ўша оиладан турли кўзларни ва ҳасадгўйларнинг ҳасадини даф қилиб туради.\n«…Бизга Аллоҳнинг ўзи кифоя. У вакилликка ўта лойиқдир!» (Оли Имрон,173)\nВаҳоланки, У Зот бунинг кетидан шундай дея марҳамат қилмоқда:\n«Бас, Биз унинг (дуосини) ижобат қилдик ва уни ғамдан қутқардик. Биз мўминларга мана шундай нажот берурмиз». (Анбиё сураси, 88)\n«…Мен ўз ишимни Аллоҳга топширурман. Зеро, Аллоҳ бандаларини кўриб турувчидир». (Ғофур сураси,44)\n«Бас, Аллоҳ у (имон келтирган киши)ни уларнинг ёмон макрларидан сақлади». (Ғофур сураси, 45)\n(Давомини кутинг… «Сабрлиларга хушхабар бор!»)\n«Ибтасим ва лаа таҳзан»китобидан\nОхунжон Аҳмад ва М. Абдуқаюм таржимаси.


Шундай замонавий институтлардан бири сифатида давлат-хусусий шериклик муносабатларини келтириш мумкин. 2019 йилнинг 10 май куни “Давлат-хусусий шериклик тўғрисида”ги Ўзбекистон Республикаси қонуни оммавий ахборот воситаларида эълон қилинди.\nОлий Мажлис Қонунчилик палатаси депутати Бекзод ОРТИҚОВ ушбу қонуннинг аҳамияти ва жойларда унинг мазмун-моҳиятини тушунтиришда олиб борилаётган ишлар ҳақида сўзлаб берди:\n– Бугунги кунда давлат-хусусий шериклик муносабатлари кўплаб ривожланган давлатларда ижтимоий ва иқтисодий соҳаларда кенг қўлланилиб, ўзининг ижобий самарасини бермоқда, – деди Бекзод Ортиқов. – Айниқса, давлат-хусусий шериклик муносабатлари давлат монополияси сақланиб қолган ижтимоий ва коммунал, шаҳарсозлик, ободонлаштириш, йўл хўжалиги, энергетика ва бошқа соҳаларда қўлланилиши мумкин. Айрим ривожланган давлатларнинг қонунчилигида давлат-хусусий шериклик муносабатлари ҳатто жазони ижро этиш муассасалари фаолиятига ҳам татбиқ этилиши мумкинлиги белгиланган.\nДавлат-хусусий шериклик муносабатларининг татбиқ этилиши хусусий инвестициялар кириб келишига, тадбиркорлик фаолияти кўламининг кенгайишига, илғор бошқарув тажрибасининг жорий қилинишига ва самарали инфратузилма яратилишига сабаб бўлади. Бу эса, жамиятдаги кўплаб ижтимоий-иқтисодий муаммоларни ўзаро манфаатли шароитларда тезкорлик билан самарали ҳал этиш ва бюджет харажатларининг камайишига олиб келади.\nБугунги кунга қадар мамлакатимизда соғлиқни сақлаш ва таълим бўйича давлат-хусусий шериклик соҳасига оид муносабатларни тартибга солишга қаратилган 10 га яқин қонуности ҳужжати қабул қилиниб, амалиётга татбиқ этилмоқда.\n“Давлат-хусусий шериклик тўғрисида”ги қонуннинг қабул қилиниши ушбу соҳада бошланган ислоҳотларнинг мантиқий давоми бўлди. Қонун лойиҳасини Ўзбекистон Республикаси Олий Мажлиси Қонунчилик палатасида кўриб чиқишда, унинг амалиётда тўғридан-тўғри ишлашини таъминлашга қаратилган нормалар билан бойитишга алоҳида эътибор қаратилди. Уларни маромига етказишда 20 дан ортиқ хорижий мамлакатнинг бу борадаги энг илғор тажрибалари инобатга олинди. Қонун 2019 йил 11 июндан амалга киритилди.\nҚонунга мувофиқ тадбиркорлик субъектлари давлат органлари билан ўзаро тенглик, давлат-хусусий шерикликни амалга оширишдаги қоидалар, тартиб-таомилларнинг шаффофлиги, хусусий шерикни танлашдаги баҳслашув ва холислик, камситишга, коррупцияга йўл қўймаслик каби принциплар асосида фаолиятини амалга оширишлари мумкин бўлади.\nҚонунда давлат-хусусий шерикликнинг ушбу соҳадаги принциплари билан биргаликда унинг асосий йўналишлари сифатида иқтисодий ўсишни рағбатлантириш ва Ўзбекистон Республикасининг барқарор ривожланишини таъминлаш, давлат хизматлари сифатини яхшилаш, улардан эркин фойдаланишни кенгайтириш белгиланмоқда. Шунингдек, давлат-хусусий шерикликни амалга ошириш шартлари ва тартиби келтирилмоқда. Жумладан, қонунга мувофиқ давлат-хусусий шериклик тўғрисидаги битимнинг амал қилиш муддати 49 йилни ташкил этади.\nҚонунда хусусий шерик тендер ёки тўғридан-тўғри музокаралар асосида саралаб олиниши назарда тутилмоқда. Бунда бир босқичли ва икки босқичли тендер ўтказиш тартиби белгиланмоқда. Унга асосан умумий қиймати бир миллион АҚШ долларига қадар бўлган давлат-хусусий шериклик лойиҳалари бўйича бир босқичли, умумий қиймати бир миллион АҚШ долларидан ортиқ бўлган давлат-хусусий шериклик лойиҳалари бўйича икки босқичли тендер ўтказилади.\nҚонунни қабул қилиш билан бирга унинг ижросини назорат қилиш, амалиётга тўғри татбиқ этилишини таъминлаш муҳим жараён ҳисобланади. Шу мақсадда мазкур қонуннинг ишлаб чиқилиши ва мониторинги учун масъул бўлган Олий Мажлис Қонунчилик палатасининг Инновацион ривожланиш, ахборот сиёсати ва ахборот технологиялари масалалари қўмитаси томонидан Молия вазирлиги ҳузуридаги Давлат-хусусий шерикликни ривожлантириш агентлиги ва бошқа вазирлик, қўмиталар билан ҳамкорликда республиканинг барча вилоятларида семинарлар ўтказилди.\nТадбирларда фуқароларга, шу жумладан, тадбиркорлик субъектларига қонуннинг мазмуни ва аҳамиятини тушунтирилди. Уларнинг давлат-хусусий шериклик муносабатлари соҳасида фикр-мулоҳазалари, фаолиятида юзага келаётган муаммолари тингланди.\nКўришлар сони: 2019


Бу ҳаётнинг зийнати- баҳри башорат ассалом\nСўз санъати нақши бу- нури ҳидоят ассалом.\nХалқаро жорий этилмиш хуш ибора ассалом,\nЖумла инсонга баробар яхши одат ассалом.\nАссалому алейкум, ҳурматли устозлар, азиз ўқувчилар! Бугунги “Мен дунёни танийман” мавзусидаги интелектуал ўйинимизга хуш келибсизлар. Бугунги беллашувимизга 4-“Д”синф ўқувчилари Элбошимиз Н.А.Назарбоевнинг миллатлараро дўстлик, тотувлик, ҳамжиҳатликни мустаҳкамлаш борасидаги сиёсатини, эл фаровонлиги йўлида амалга ошираётган оқилона ва доно ишларининг меваси ўсиб келаётган сиз ёшлар қўлида эканини чуқур хис қилган ҳолда бугунги беллашувга тайёрланишган. Ҳурматли Президентимизннинг Қозоғистон халқига йўллаган Мактубида айниқса таълим тарбия соҳасига жуда катта эътибор қаратгани иқтидорли болаларнинг янада юксалишига кенг йўл очиб берганидир.Элбошининг бундай юксак ишончини оқлаш сиз ўқувчиларнинг муқаддас бурчингиздир.\n“Балиққа сув, қушга ҳаво, ҳайвонларга ўрмону, тоғу-тошлар керак. Одамга бўлса, Ватан керак. Шундай экан, табиатни ҳимоя қилмоқ-Ватанни ҳимоя қилмоқ демакдир”\nБугунги беллашув иштирокчилари билан танишинг:\n1.Султанова Насиба- синфимиз аълочиси, мактабда ўтказилаётган олимпиадада ўзбек тили фани бўйича мунтазам биринчи ўринни эгаллаб келаётган ўқувчи. Насиба ўта тиришқоқ, одобли, ҳаёли қиз.\n2.Абдурахманова Ширин- математика фани бўйича олимпиада қатнашчиси, жамоатчи, аълочи ўқувчи. Ширин жуда тартибли, одобли, исмижисмига монанд ширинсухан қиз. “Ақ бота ” интелектуал ўйининг 3-ўрин совриндори.\n3.Махаммаджанова Мафтуна- синф бошлиғи, аълочи, жуда меҳнатсевар.\n4-синф ўқувчилари орасида дунётаниш фани бўйича олимпиадада 1-ўринни қўлдан бермай келаётган қиз.\n4.Равшанбекова Дилмира- мактабимизда ташкил этилган “Лолача” рақс гурухининг истеъдодли раққосаси, жамоат синфимз фаолларидан бири, минутига 200 дан ортиқ сўз ўқиб олимпиаданинг доимий ғоолибаси.\n5.Яқубжанова Диляра-жуда ақлли, зукко, раққоса,аълочи қиз. У\nҳамма фанларни аъло ўзлаштирибгина қолмай, мустақил шеър ҳам ёзиб туради. . “Ақ бота ” интелектуал ўйининг 3-ўрин совриндори.\n“Она табиатни мадҳ этаман” Табиат ҳақида шеър айтиш.\n“Агар сиз йўлда адашиб қолсангиз”\n“Ким билимдон?” (10 та савол)\n“Ўйла! Изла! Топ!”\nБизнинг ўқувчиларимиз ниҳоятда истеъдодли, ақли-заковатда бир-биридан қолишмайди. Уларнинг жавобларини баҳолаш учун жюри аъзолари тайинлаймиз.\n1 шартда қизлар шеърлар айтишади.\nСўз жюри аъзоларига\n2 шарт. “Агар сиз йўлда адашиб қолсангиз ”\nОдамлар баъзида шундай вазиятга тушиб қолади-ки, бунда фақат билим, ақл, сабр босиқлик билан туғри ечим қабул қилиш керак бўлади. Ҳар бир одам экскурсия ёки саёҳат вақтида адашиб қолмаслиги учун ориентирлашни билиши керак. Нотаниш жойни кузатиб, энг оддий ва ишончли усуллар билан горизонт томонларини аниқлай олсангиз, албатта ўз манзилингизга тезроқ ета оласиз. Демак сиз йўлда адашиб қолдингиз!\n1-савол : Сизнинг қаршингизда қарағай дарахти турибди Қандай мўлжални оласиз? ( дарахтнинг жануб томонидаги смолалар йирикроқ, катароқ бўлади.)\n2-савол. Сиз маймунжон териб юриб адашиб қолдингиз?\n( Каттароқ, яхши пишган мевалар жануб томонда бўлади)\n3-савол. Олдингиздан чумоли ини чиқиб қолди?\n( чумоли инининг оғзи жануб томонга қараган бўлади)\n4-савол. Кимсасиз дашт жим-жит. Хамма ёқни қор қоплаган. Ўртада фақат битта тўнка турибди.\n(тўнканинг жануб томони бир оз эриган бўлиши мумкин)\n5-савол. Ўрмон ўртасида катта харсанг тош турибди. Нимага ахамият берасиз?\n(тошнинг шимол томонида мох ва лишайниклар яхши ўсади, чунки улар соясевар ўсимликлар ҳисобланади)\n3 шарт. Ким билимдон?\n3-шартни бошлашдан аввал томошабин ўқувчилар билан савол-жавоб ўтказсак. Мен савоол билан мурожаат қиламан , сиз хор бўлиб жавоб берасиз.\nУ нимадир ҳаводаги ўйнаган?\nУ булутдир ҳаво билан ўйнаган.\nУнимадир ер юзини қиздирган?\nУ қуёшдир юзинг каби порлаган.\nУ нимадир ер юзини сув олган?\nЁмғир бўлар ер юзини сув олган.\nУ нимадир ўртасида мағзи бор?\nБуғдой бўлар ўртасида мағзи бор.\nБалиқ бўлар сув ичида жони бор.\nУ нимадир парвоз қилар самода ?\nУ қуш бўлар эркин учар самода.\nРаҳмат, ўқувчилар демак ҳозирга шартимиз савол-жавоб тарзида ўтади. Ҳар бир ўқувчига 10 тадан савол берилади.. ҳар бир тўғри жавобга бир баллдан қўйилади.\n1- иштирокчига саволлар\n1. Хеч қачон сув ичмайдиган ҳайвон? ( Коала)\n2.Қайси қушда фақат иккита бармоқ бўлади? (Туяқуш)\n3. Энг тоза ҳайвон? ( Бўрсиқ)\n4. Ўргимчак ҳашаротми? (Йўқ)\n5. Родина подсолнуха (Америка)\n6. Қ.Р.де мемлекеттік тіл туралы заң қашан қабылданған\n7. Как называется наша Республика? Р.К\n8. Итларни ўрганиш билан шуғулланадиган фан (кинология)\n9. Тунғыш қазақ ғарышкеры ( Т Әубакиров)\n10. Энг катта ҳайвон ( кит)\n2 иштирокчига саволлар\n1.Жирафанинг қайси оёғи узун? ( Тенг)\n2. Хайвонларда сут тиши бўладими? (арслон ва отда)\n3.Учувчи ҳайвон? (кўршапалак)\n4. Нима учун қушлар енгил бўлади?\n5.Энг тез ўсувчи ўсимлик? (бамбук)\n6. Какой праздник 1 мая (День единства народов)\n7.Китни нимма иситади? (тери остидаги ёғи)\n8. Қушлар нима учун тош ютишади? (овқатини ҳазм қилиш учун)\n9. Какое слово на земле самое прекрасное? (мама)\n10. Қайси балиқ одам исми билан аталади? (карп)\n1.Астана күні деб қай күн белгіленді (6 шілде)\n2.Мингоёни оёқлари бир хилми? (ҳар хил)\n3.Йилқи сути нима? ( қимиз)\n4. Ўрмон санитари нима? (бўри)\nЕлбасымыз қай жерде дүниеге келген? (Алматида)\n6. Балиқларни ўрганиш билан шуғулланадиган фан? (ихтиология)\n7. Как называется наша столица?\n8. Барча атиргуллар отаси? (наъматак)\n9. Қ Р Конституциясы қашан тойланады\n10. Ўсимлик дунёси нима дейилади? (Флора)\n4 –иштирокчига саволлар.\nТәуелсіздіктің неше жылдығын тойладық (20)\n2. Лотинча “капут” сўзидан олинган сабзавот номи? (капуста)\nҚ.Р ұлтаралық тіл қай тіл (русский)\nКакое слово самое важное и дорогое? (родина)\n6. Какой праздник 9 мая? (День Победы)\nЎргимчакнинг нечта оёғи бор (8та)\n8. Энг катта илон? (анаконда)\n9. Табиатдаги энг ингичка ип? (ўргимчак ипи)\n10. Қ.Р. пойтахтларини санаб беринг.\n(Оренбург, Қизилўрда, Алмати, Астана)\n5- иштирокчига саволлар.\n1. В пруду купалься, сух осталься. (гусь)\n2. Нима йўқолган тана аъзосини қайта ўстиради? (калтакесак)\n3. Энг катта пирамида? (Хеопс)\n4. Энг кучли оёқлар қайси қушда бўлади? (туяқуш)\n5. Чигиртка қулоғи қаерда? (оғида)\n6. Сувда туғилиб , ерда яшайди? (бақа)\n7. Қайси ҳайвоннинг сумкаси бор? (кенгуру)\n8. Байтеректің ұзындығы неше метр? Неліктен? (97метр, 1997й)\n9. Қозоғистон республикасининг Мустақиллигини биринчи бўлиб тан олган давлат? (Туркия)\n10. Что страшнее птицам зимой : голод или холод (голод)\n4 шарт “Тирик барометрлар”\nОб-ҳаво , яъни атмосфера қуйи қатламининг ҳолати тўхтовсиз ўзгариб туради. Одамларнинг меҳнати, ҳаёти об-ҳаво билан мустаҳкам боғлиқдир. Об-ҳаво ҳақидаги маълумотларни кундалик ҳаётимизда телевидение, радио, интернет орқали кўрамиз, эшитамиз. Буни бизга гидрометеорология марказлари аниқлаб беради. Об-ҳавони қандай бўлишини халқнинг кўп йиллик кузатишлари асосида ўйлаб топган белгиларига қараб ҳам олдиндан билиш мумкин. Агар уларни билсак, об-ҳавода яқин кунларда бўладиган ўзгаришларни тахминан анча тўғри айта оламиз.\n-Мўридан тутун тўғри чиқса- совуқ\n-қалдирғочлар пастлаб учса- ёмғир\n-ойнинг ранги хиралашса- ёмон об-ҳаво\n-қишдаги туман- илиқли\n-балиқ сув бетига сакраб чиқса-ёмғир\n-читтаклар инига пр йиғишса- совуқ\n-сумалаклар узун бўлса – совуқ баҳор\n-денгиз қушлари қирғоқдан узоқлашиб кетишса- шамолсиз об-ҳав\n-сирень, акация ҳида жуда анқиб кетса- ёмғир\n-қушлар инини қуёш тушадиган томонга қурса-совуқ ёз\n-эрталаб шудринг тушса-очиқ ҳаво\n-эман баргларини тўка бошласа- кун совий бошлайди\n-ёмғир туш пайтида ёғишни бошласа- суткалаб ёғади\n-кечки пайт камалак кўринса-об-ҳаво яхши бўлади.\n-кеч кузда пашшаларнинг кўпайиши- кузнинг илиқ келиш\n-Агар гилос баргини тўкмаган бўлса, ёққан қор- эриб кетади\n- агар қўйлар тишларини ғичирлатса-қаттиқ бўрон бошланади\n-турналар кузда баланд учса- куз узоққа чўзилади.\n- қисқичбақалар қирғоққа чиқса- ёмғир ёғади\n-эрталаб чақмоқ чақса- кечқурун ёмғир ёғади.\n5 шарт “Ўйла! Изла! Топ!”\n30 балли саволлар қўриқхоналар ҳақида\nАқсу- Жабағли, Олакўл, Алмати, Ғарбий Олтой, Қўрғалжин\n20 балли саволлар “Оламнинг етти мўъжизаси” ҳақида\nСемирамиданинг осма боғи, Хеопс пирамидаси, Галикарнас мақбараси, Зевс ҳайкали, Родос ҳайкали.\n25 балли саволлар “сирли топишмоқлар”\nҚўхна Юнон афсоналарига асосан Ясон амакиси Пелиядан Колхида (Абхазия) қирғоқларига бориб у ердан олтин жунли терини келтириш ҳақида буйруқ олади. Пелия Эллада подшолигига номзод бўлган Ясондан қутилиш учун бундай оғир ишга юборган эди. Лекин ясон олтин жунли терини олиб келади. Олтин жунли тери ўзи нима эди?\n1969 йили Алмати вилоятидаги Иссиқ шаҳри атрофидаги қўрғонда ўтказилган қазилма ишлари бутун дунёни лол қолдирди. Қўрғонда 7 метр чуқурликдан топилган бу топилма нима деб номланди?\nВатани –Персия . 19 асрда Европага келиб қолган.Қадимда бу ўсимлик фақат бойларнинг уйида ўстирилган. Унинг уч дона пиёзи учун иккита катта катта тошдан қурилнган уй олиш мумкин эди. Қозоғистонда унинг 100 га яқин турини учратиш мумкин. У “Қизил китобга ” киритилган.\nБу қайси гул.\nБу гулнинг лотинча номи “галактус” гала-сут, актус-гул. Қадим ривоятларга кўра ОдамАто ва Момо Ҳаво жаннатдан қувилганларида Ер жуда совуқ экан. Шунда Момо Ҳавони иситиш учун бир нечта қор парчалари гулга айланибди ва уни иситибди. Шунинг учун бу гул орзу умид, ишонч белгиси ҳисобланар экан бу гул қайси гул?\nУнинг Ватани Персия. Ривоятларга кўра апрель ойида гуллар худоси Флора ва камалак худоси Ирида Ерга тушишибди. Камалакнинг барча рангларини ва бор бўёқларини аралаштириб ўрмон , ўтлоқларга сепишибди. Ернинг шимол томонига йўл олишганда қарашса фақат сиёҳрангдан бошқа ранг қолмабди. Шунда бу рангни буталар устига сепиб юборишса бир ажойиб гул ўсиб чиқибди. Бу қайси гул?\nСўз мактаб директорига


Ғаввослик ҳақида — У ким, бу нима — QOMUS.INFO\nQOMUS.INFO > Ғ ҳарфи > ҒАВВОСЛИК\nҒАВВОСЛИК — сув остида турли и. т. ва амалий ишларни бажариш мақсадида одамлар (ғаввослар)ни махсус кийимларда сув остига тушириш билан боғлиқ фаолият соҳаси. Қадимда (айрим жойларда ҳозир ҳам) одамлар сувга ҳеч қандай воситаларсиз, нафасини 1—2 мин. ичига ютиб, 20—30 м чуқурликкача шўнғиганлар. Кейинчалик нафас олиш учун қамиш най, ҳаво тўлдирилган меш, ҳаво ёстиғи ишлатиладиган бўлди. 18-а. охирларида ҳаво насоси ихтиро қилинганидан кейин Ғаввослик жиҳозлари қўлланила бошлади (қ. Скафандр).\nҒаввослик техникаси сув ичида турли ишларни бажариш учун мўлжалланган кийимбош ва асбоб ускуналардан иборат. Нафас олинадиган газ аралашмаси билан таъминлаш усулига кўра, Ғаввослик кийими айрим ва бириктирилган, нафас олиш схемаси бўйича вентиляцияланувчи, газ аралашмасининг таркибига кўра, ҳаволи, кислородли, азот-кислородли, гели-кислородли ва б. га бўлинади. Ғаввослик кийимининг ҳаво ва сув ўтказмайдиган қобиқ ҳосил қилувчи ва ғаввосни ташқи муҳит таъсиридан сақловчи қисми скафандр дейилади. Бу кийимда ғаввос шланг орқали тепадан бериладиган сиқилган ҳаво билан нафас олади, махсус клапан орқали нафас чиқаради. 100 м гача чуқурликка ҳаво-кислородли, 100—300 м ва ундан чуқурга гели-кислородли кийимда тушилади. 20-а. 30-й. лари бошида айрим кислородли нафас олиш агтарати ўрнатилган Ғаввослик кийими, 40-й. ларда эса ҳаво-баллон аппаратли Ғаввослик кийими — акваланг пайдо бўлди, 60-й. ларда ғаввосларнинг сув остида узоқ туришига имкон берадиган сув ости уй-лаб. лари ишлаб чиқилди. Кейинчалик Ғаввослик воситалари анча такомиллаштирилди.\nҒаввосни сувга тушириш, унинг сув тагида ишлаши ва уни юқорига чиқариб олиш учун Ғаввослик компрессори, ҳаво юбориш қурилмаси, тушириш-чиқа-иб олиш қурилмаси, сигнализация, алоқа ва ёритиш воситаси, гидролокаторлар ишлатилади.\nВазифасига кўра, Ғаввослик ишлари аварияқутқариш, кемани кўтариш, кемани таъмирлаш ва сув ости техникаси каби ишларга бўлинади.


ЎзА - 1440 дақиқа ёки 86400 сония\n07.02.2019 08:40 Чоп этиш версияси\n1440 дақиқа ёки 86400 сония\nСарҳисоб керакми? Балки шусиз яшаш осонроқдир. Лекин бу ҳаётда ҳар бир ишнинг ўз ҳисоб-китоби, якуни бўлгани дуруст.\nҲамиша ҳам кўрсаткичлар аъло бўлмас, лекин ўз-ўзини тафтиш жуда яхши самара беради. Янада аниқроғи, вақтни жиловлашнинг ҳадисини олишда асқотади. Бенжамин бобо бу борада шундай дейди: «Ҳаётни севасанми? Севсанг, вақтни бой берма, чунки вақтдан ҳаёт деган мато яралади».\nИнчунун, ҳаётни эъзозлаш, унинг ҳар бир фурсатини ғанимат билиш муҳим. Мана шунда биз олдимизга қўяётган улкан мақсадларга етишмоғимиз тайин. Хўп, айтинг-чи, бунинг синашта режа-амали борми? Айнан ўша дастурларни ҳаётга татбиқ этиб, муваффақият дарвозасини оча олганлар учрайдими? Балки! Ўтмишда сонияларни қадрлаб, ўз қарашлари устидан зафар қучганлар бордир. Аммо вақтни тизгинлаш сизу биз ўйлаганчалик жўн ҳодиса эмас. Унинг сир-синоатини пухта ўзлаштирмоқ лозим. Билъакс, вақт тескари саноққа ўтади. Хуллас, ҳаммаси Яратганнинг измида.\nУмримизнинг яна бир ойдин йилининг тағин бир мукаррам ойи ортда қолар экан, баъзан унга назар соламан; улгурмаган, имконим бўлмаган юмушлар қовоқ уюб, лаб гезартиради. Аммо ҳар не қилмай, «оҳим» етмайди. Қилган ишларимни чамалайман: гоҳо «аттанг» тавозе билан пешвоз чиқса, гоҳо хушнудлик дўстона қўл узатади «балли» дея. Яна янгидан-янги ишлар, муддаолар сари юз бураман. Улар бекатдаги йўловчидай фурсатини пойламоқда.\nОламшумул ўзгаришлар, янгиланишлар бизни кутиб турмайди. У имкон бўлди дегунча истаган маконида бўй кўрсатаверади. Умумбашарий тараққиёт инсониятнинг вақт устидан минг машаққат билан қозонилган ғалабасидан нишонадир. Ўтган вақт оралаб биз қандай хайрли ишларга бош қўшдик; қай бир ҳаракатимиз ўзгалар томонидан алқанди ё танқидга учради. Виждон тарозида ақл тошлари билан ўлчамини олайлик-чи? Вазият қай йўсинда тус оларкан-а?\nМуқаддас она тупроғимиз бир-биридан ажойиб, кутилмаган туҳфаларга кўмилиб кетди, десак янглишмаймиз. Президентимиз улуғ минбарлардан туриб, у ҳақда бизга обдон уқтирдилар. Ишларнинг боришини, ўлда-жўлда қолиб кетмаслигини зимдан кузатиб, ҳар бир соҳа етакчиларини олдиларига чорлаб, йўл-йўриқ, тағин янгидан-янги кўрсатмалар бердилар. Ва, қонуний асос яратиб, «Мана йўл, мана мақсад, қани марҳамат», деб амалий дастурларни жорий эта бошладилар. Умри бино бўлиб, «каттаконлар» қадам босмаган йўллардан юрилди, халқ ҳасрати тингланди. Эл дардига малҳам бўлиш учун бор имконлар яратилди. Одамлар ҳайратда: тушимми ё ўнгимми?\nАйтганча... Йил якунланиб бораётган бир палладаги Мурожаатнома эса юрак-юракларга ўт солди. Мен Ватаним учун нима қилишим керак, деган ўйни барчанинг қалбига муҳрлади. Айни ушбу Мурожаатнома инсон вақтдан унумли фойдаланса, тараққиётни қандай жадаллатиш мумкинлигининг исботидир. Ҳа, шундай Ватан учун жоним фидо деган киши шу аслиятда яшамоғи жоиз. Бугун тек турса, ўз-ўзига хиёнатдир.\nЖаҳон тан олган адиблардан бири Сомерсет Моэм «Тезкор вақт, қайтиб келмайдиган вақт инсоннинг энг қимматбаҳо бойлигидир, бинобарин, уни елга совурмоқ бориб турган талон-тарожликдир», дейди хавотирланиб. Чинданам вақтни елга совуриш густоҳликдир. Айшу ишрат «трюк»ларига маҳлиё бўлмай, дадил олдинлаш иймон белгисидир. Хўш, бу самарали ҳаракатларда йўлимизга нималар тўсиқ бўлаётир? Юракка чанг солаётган ўкинчнинг боиси не? Муддао-чи?\nБашарият тарихи кўз кўриб, қулоқ эшитмаган юксалишларга эврилмоқда. Ер аҳли ўзга сайёраларга эмин-эркин саёҳат уюштиришни йўлга қўяётир. Катта-катта салтанат соҳиблари бошқа олам ҳудудларини ҳам ўзаро тақсимлашаётир. Чегара, қўриқ қўйишга шайланишган. «Тасаддуқ, бор бўл-е», дегинг келади. Ахир, бу ғоятда шараф-ку инсоният учун. Вақтлар аро кезувчи машина ихтиро қилинмаса-да, вақтни серу¬нум қилиб, ишга барака ёғдурувчи технологиялар дунёсида ривожланиш авжига минган. Эҳ-ҳе, уларнинг қай бирини санашни ҳам билмайсан киши. Бизда-чи?\nСал оғриқли, бироқ жўяли сўров. Қанақадир илмий изланишлар олиб борилаётгани бор гап: аммо жаҳон донишларини ир¬ғитиб, ларзага сололмайди. Негаки, устозлардан ўтишга ийманади шогирд, ниманидир ўзгартиришга эса юраги бетламайди. Бори шу! Бундай шогирдларнинг қилган илмий ишлари архивларда муз қотади. Кимга керак унвон, шуҳрат учун қилинган амаллар? Ношуднинг ўзига сийлов, албатта.\nХорижий тилларни ёд туширган, одобу ахлоқда намуна, сара ихтиро ўзанида турганларнинг эса иқтисодий қуввати камроқ. Оила, уй-жой, машина, майда-чуйда жиҳозларга соҳиб бўлай деб вақтини ўшаларга сарфлайди. Пулдор, чаламулла бўлиш иштиёқида бўлганларнинг илмий ишини тунни тонгга улаб, не-не машақатларда қоралайди. Бирим икки бўлсин, деб тирикчиликка андармон бўлади. Ҳозирча ўзга йўл йўқ: начора. Ёғдуланаётган келажагимиз бу иллатларга, албатта, барҳам беради. Ишончим комил.\nБилингки, ҳар куни бизга 1440 дақиқа ёки 86400 сония қарзга берилади. Уни қанақа тарзда тақсимлаш ўзимизга боғлиқ. Шу ўринда ибратли бир ривоят¬ни келтириб ўтай. Тўққиз юз эллик йил умр кўрган пайғамбар Нуҳ (а.с.) ҳузурига ўлим фариштаси Азроил (а.с.) келиб, сўради: «Эй пайғамбарлар ичида узоқ умр кечирган зот, дунё ҳаёти ҳақида қандай фикрдасан?» У зот бундай жавоб бердилар: «Мен учун бу дунё гўёки икки эшиги бор ҳовлига ўхшайди. Биринчисидан кириб, иккинчисидан чиқиб кетмоқдаман...» Демак, ҳар бир соатимиз ўтган сари вақтимизни янада кўпроқ қадрламоғимиз лозимдир. Ўтаётган онларимизда миллатга нафи тегадиган юмушларни қилмоқлик лозимдир.\n...Балки шу ўтган фурсатлар ёниқ масадларга дастмоя бўлар. Қиш фаслининг феъли айниб турган эса-да, қалбимизда илиқ ҳарорат ҳукмрон. Кўнглимизга иштибоҳ солган турфа қарашлар тин олмоқда. Биз белгилаб олган катта марралар олдида ожиз қолди. Ҳайратдан мум тишласа не ажаб! Чунки, биз даставвал ислоҳотни ўзимиздан, ўзлигимиздан бошлаётирмиз. Бетартиб ҳаётимизни интизомга чорлаб, даккиладик ҳам. Энди сира орқага қайтиш мумкин эмаслигини такрор айтдик. Келинг, қадрдон, сиз ҳам шундай қилинг! Бундан битта шараф бор: Ватанимизнинг кўкка бўй чўзишида жиндай бўлса-да, муносиб улуш қўшмоқлик. Эҳ-ҳе, ёзишимиз, айтишимиз, баҳслашмоғимиз даркор бўлган зарур гаплар талайгина. Лекин ҳозирча шу етарли! Хусрав Деҳлавий бобо битганидек:\nБугун қайтиб келурму кечаги кун?!


💊LORNADO poroshok 8mg N1 Toshkent aptekalarida narxlari, dori haqida malumot, qollanishi va analoglari Apteka.uz saytida\nLORNADO poroshok 8mg N1\n- Yallig'lanishga qarshi\nFaol modda: Lornoksikam ko'proq ko'rsatish\nIshlab chiqaruvchi: - Dr Sertus Ilac Sanayi ve Ticaret Limited Sirketi, Турция произведено: Mefar Ilac Sanayii A.S.\nVakil: - Dr.Sertus\nATX kodi: - M01AC05\nBarcha LORNADO dorilari\nO'zbekiston Sog'liqni Saqlash Vazirligi tomonidan 18.04.2019 da DV/X 06125/04/19 registratsion raqami bilan ro'yxatdan o'tgan\nДори шакли: инъекция учун эритма тайёрлаш учун лиофилизатланган кукун эритувчи билан мажмуада.\nЛиофилизатланган кукун солинган 1 флакон қуйидагиларни сақлайди:\nфаол модда: лорноксикам – 8 мг;\nёрдамчи моддалар: маннит, трометамол, динатрий эдетати.\nэритувчи: инъекция учун сув 2 мл.\nИнъекция учун эритма тайёрлаш учун лиофилизатланган кукун сариқ рангли шиша флаконда, резина тиқин ва flip-off туридаги қалпоқча беркитилган, эритувчи билан мажмуада 2 мл дан рангсиз шиша ампулада.\nЛиофилизатланган кукун солинган 1 флакон ва эритувчи солинган 1 ампула тиббиётда қўлланилишига доир йўриқномаси билан бирга картон билан бўлинган картон қутига жойланган.\nЛиофилизатланган кукун солинган 3 флакон ва эритувчи солинган 3 ампула контур уяли ўрамда. 1 контур уяли ўрам тиббиётда қўлланилишига доир йўриқномаси билан бирга картон қутига жойланган.\nЛорнадо – ностероид яллиғланишга қарши препарат (НЯҚП) бўлиб, яққол ифодаланган оғриқ қолдирувчи ва яллиғланишга қарши таъсир кўрсатади, оксикамлар синфига киради. Лорноксикам (препаратнинг фаол моддаси) нинг таъсир механизми асосан простагландинлар синтезини ингибиция (ЦОГ ферментини ингибиция) бўлиши билан боғлиқ, бу периферик оғриқ рецепторларини десенсибилизациясига ва яллиғланишни ингибиция бўлишига олиб келади. Шунингдек яллиғланишга қарши таъсири билан боғлиқ бўлмаган оғриқ рецепторларига марказий таъсири деб тахмин қилинади.\nЛорноксикам организмнинг ҳаётий муҳим кўрсаткичлари (масалан, тана харорати, нафас олишлар сони, юрак қисқаришлари сони, артериал босим, ЭКГ, спирометрия) га таъсир қилмайди. Лорноксикамнинг оғриқ қолдирувчи ҳусусиятлари препаратни яратиш жараёнида бир қанча клиник тадқиқотларда муваффақиятли намойиш этилган.\nМеъда-ичак йўллари (МИЙ) ни маҳаллий таъсирланиши ва простагландинлар синтезини ингибиция бўлиши билан боғлиқ тизимли ульцероген таъсири туфайли, лорноксикам ва бошқа НЯҚП ни қўллаш кўпинча овқат ҳазм қилиш йўллари томонидан асоратларни ривожланишига олиб келади.\n8 мг лорноксикам сақловчи инъекция учун эритма тайёрлаш учун кукун вена ичига ва мушак ичига юбориш учун мўлжалланган. Мушак ичига инъекция қилинганидан сўнг фаол модда қон плазмасида максимал концентрациясига тахминан 0,4 соат давомида эришади. Мушак ичига юборилганидан сўнг мутлоқ биокираолишлиги (AUC асосида ҳисобланган) 97% ни ташкил этади.\nЛорноксикам қон плазмасида ўзгармаган шаклда ва гидроксилланган метаболит шаклида аниқланади. Лорноксикамни плазма оқсиллари билан боғланиши 99% ни ташкил этади ва концентрациясига боғлиқ эмас.\nЛорноксикам жигарда гидроксилланиш йўли билан асосан нофаол 5-гидроксилорноксикам-гача экстенсив метаболизмга учрайди. Лорноксикамнинг биотрансформациясида CYP2C9 ферменти иштирок этади. Генетик полиморфизм туфайли, ушбу ферментнинг, фаол моддани секин ва экстенсив метаболизмга учрашига таъсир қилувчи изоформалари мавжуд, бу ҳолат метаболизми секин кечувчи шахсларда қон плазмасида лорноксикамнинг даражасини аҳамиятли даражада ошишига олиб келиши мумкин. Гидроксилланган метаболити фармакологик фаолликни намоён қилмайди. Лорноксикам бутунлай метаболизмга учрайди; дозанинг 2/3 жигар орқали, 1/3 қисми – буйраклар орқали нофаол модда шаклида чиқарилади.\nҲайвонларнинг моделларида ўтказилган тадқиқотларда лорноксикам жигар ферментларини индукциясини чақирмаган. Клиник тадқиқотларнинг натижалари лорноксикам тавсия этилган дозаларда кўп маротаба қўлланганида уни тўпланишидан далолат беради. Ушбу натижа 1 йил давом этган тадқиқот жараёни мониторинги натижасида олинган маълумотлар билан тасдиқланади.\nДастлабки моддани ўртача ярим чиқарилиш даври 3-4 соатни ташкил этади. Перорал қабул қилинганидан сўнг дозанинг тахминан 50% ахлат билан, 42% - буйраклар орқали, асосан\n5-гидроксилорноксикам шаклида чиқарилади. Препарат суткада 1 ёки 2 марта парентерал юборилганидан сўнг 5-гидроксилорноксикамни ярим чиқарилиш даври тахминан 9 соатни ташкил этади.\n65 ёшдан ошган кекса ёшдаги пациентларда фаол моддани чиқарилиши 30-40% га пасаяди. Кекса ёшдаги пациентларда лорноксикамнинг кинетик профилини, чиқарилишини пасайишидан ташқари, ўзгариши кузатилмайди.\nБуйрак ёки жигар етишмовчилиги бўлган пациентларда лорноксикамнинг кинетик профилини аҳамиятли ўзгариши кузатилмайди, жигарнинг сурункали касаллиги бўлган пациентларда 12 мг ва 16 мг суткалик дозаларда 7 кун давомида даволангандан кейин лорноксикамни тўпланиши бундан мустасно.\nЭнг кўп кузатиладиган нохуш реакциялар бўлиб МИЙ томонидан бузилишлар ҳисобланади. Пептик яралар, меъда-ичак йўлларини перфорацияси ёки қон кетишлари, айниқса кекса ёшдаги пациентларда ўлимга олиб келувчи ҳолатлар ривожланиши мумкин. Кўнгил айниши, қусиш, диарея, метеоризм, қабзият, диспепсия, қоринда оғриқ, мелена, қон аралаш қусиш, ярали стоматит, колитни зўрайиши ва Крон касаллиги НЯҚП қўлланганидан кейин қайд этилган.\nЛорноксикам қабул қилган пациентларнинг тахминан 20% да нохуш реакциялар ривожланиши мумкин деб ҳисобланади.\nЛорноксикам қабул қилинганида энг кўп кузатиладиган нохуш реакцияларга кўнгил айниши, диспепсия, меъдани бузилиши, қоринда оғриқ, қусиш, диарея киради. Ушбу симптомлар одатда тадқиқотда иштирок этган пациентларнинг 10% дан камроқ қисмида кузатилган.\nНЯҚП билан даволанганда шишлар, гипертония ва юрак етишмовчилигини ривожланганлиги хақида хабар берилган.\nКлиник тадқиқотлар ва эмидемиологик маълумотлар, НЯҚП ни (айниқса юқори дозаларда ва узоқ муддат қўллаш) ишлатиш артериал тромботик кўринишлар (масалан, миокард инфаркти ёки инсульт) ни ривожланиш ҳавфини ошиши билан боғлиқ бўлиши мумкинлигини кўрсатади.\nИстисно тарзида сувчечакни кечиши вақтида тери ва юмшоқ тўқималар томонидан жиддий инфекцион асоратларни ривожланганлиги хақида хабар берилган.\nНохуш реакцияларни учраш тезлигини кўрсаткичлари қуйидаги тарзда аниқланади: жуда тез-тез (≥ 1/10); тез-тез (≥ 1/100, аммо < 1/10); тез-тез эмас (≥ 1/1000, аммо < 1/100); кам ҳолларда (≥ 1/10000, аммо < 1/1000); жуда кам ҳолларда (< 1/10000); учраш тезлиги номаълум (мавжуд маълумотлар асосида баҳолаш мумкин эмас).\nИнфекциялар ва инвазиялар: кам ҳолларда – фарингит.\nҚон ва лимфа тизимлари томонидан: кам ҳолларда – анемия, тромбоцитопения, лейкопения, қон кетиши вақтини узайиши; жуда кам ҳолларда – экхимоз (НЯҚП нейтропения, агранулоцитоз, гипопластик ва гемолитик анемия каби оғир даражадаги гематологик бузилишларни юзага келтириши мумкинлиги тўғрисида маълумотлар бор).\nИммун тизими томонидан: кам ҳолларда – ўта юқори сезувчанлик реакциялари, анафилактоид реакциялар, анафилаксия.\nМоддалар алмашинуви ва озиқлантириш томонидан: тез-тез эмас – анорексия, тана вазнини ўзгариши.\nРуҳиятни бузилишлари: тез-тез эмас – уйқусизлик, депрессия; кам ҳолларда – онгни чалкашиши, асабийлик, қўзғалувчанлик.\nНерв тизими томонидан: тез-тез – енгил қисқа муддатли бош оғриғи, бош айланиши; кам ҳолларда – уйқучанлик, парестезиялар, дисгевзия, тремор, мигрень; жуда кам ҳолларда – тизимли қизил югурик ва бириктирувчи тўқимани аралаш касалликлари бўлган пациентларда асептик менингит.\nКўриш аъзолари томонидан: тез-тез эмас – конъюнктивит; кам ҳолларда – кўришни бузилиши.\nЭшитиш ва мувозанат аъзолари томонидан: тез-тез эмас – вертиго, қулоқларда шовқин.\nЮрак томонидан: тез-тез – юрак уришини ҳис этиш, тахикардия, шиш, юрак етишмовчилиги.\nҚон-томирлари томонидан: тез-тез эмас – юзни қизариши, шиш; кам ҳолларда – артериал гипертензия (АГ), қизиб кетиш ҳисси, қон қуйилишлар, гематомалар.\nНафас тизими, кўкрак қафаси ва кўкс оралиғи аъзолари томонидан: тез-тез эмас – ринит; кам ҳолларда – ҳансираш, йўтал, бронхоспазм.\nМИЙ томонидан: тез-тез – кўнгил айниши, қоринда оғриқ, диспепсия, диарея, қусиш; тез-тез эмас – қабзият, метеоризм, кекириш, оғизни қуриши, гастрит, меъда ва ўн икки бармоқ ичак яра касаллиги, қоринда оғриқ, ярали стоматит; кам ҳолларда – мелена, қон аралаш қусиш, стоматит, эзофагит, гастроэзофагеал рефлюкс касаллиги, дисфагия, афтоз стоматит, глоссит, пептик яраларни перфорацияси, меъда-ичакдан қон кетишлари.\nЖигар ва ўт чиқариш йўллари томонидан: тез-тез эмас – жигар трансаминазалари (АлАТ, АсАТ) нинг даражасини ошиши; жуда кам ҳолларда – жигарга токсик таъсири, натижада жигар етишмовчилиги, гепатит, сариқлик, холестаз ривожланиши мумкин.\nТери ва тери ости тўқималари томонидан: тез-тез эмас – тошма, қичишиш, кучли терлаш, эритематоз тошмалар, эшакеми ва ангионевротик шиш, алопеция; кам ҳолларда – дерматит, экзема, пурпура; жуда кам ҳолларда – шиш ва буллёз реакциялар, Стивенс-Джонсон синдроми, токсик эпидермал некролиз.\nСкелет-мушак ва бириктирувчи тўқималар томонидан: тез-тез эмас – артралгия; кам ҳолларда – суякларда ва белда оғриқ ҳисси, мушак спазмлари, мушакларни бўшлиги, миалгия.\nБуйрак ва сийдик чиқариш йўллари томонидан: кам ҳолларда – никтурия, сийишни бузилиши, қонда мочевина азоти ва креатининнинг даражасини ошиши; жуда кам ҳолларда – лорноксикам буйрак касалликлари олдиндан бўлган пациентларда ўткир буйрак етишмовчилигини чақириши мумкин. НЯҚП ни қўллаш оқибатида юзага келган нефрит, нефротик синдром, папилляр некрозни ривожланганлик ҳолатлари маълум.\nУмумий бузилишлар: тез-тез эмас – лоҳаслик, юзни шиши; кам ҳолларда – астения.\nШубҳа қилинган нохуш реакциялар бўйича хабарлар\nДори воситаси рўйхатдан ўтказилгандан кейин шубҳа қилинган нохуш реакциялар бўйича хабарлар муҳим ҳисобланадилар. Пациентда дори воситасига нисбатан жиддий нохуш реакция аниқланганида ёки ушбу бўлимда таърифланмаган янги нохуш реакция пайдо бўлганида, Миллий фармакологик назорат тизимига мувофиқ хабар беришингизни сўраймиз.\nБуйракларда қон оқимини тутиб туришда простагландинларнинг роли муҳим бўлганлиги туфайли, енгил даражадаги буйрак етишмовчилиги (зардобдаги креатининнинг даражаси 150-300 мкмоль/л) ва ўртача даражадаги буйрак етишмовчилиги (зардобдаги креатининнинг даражаси 300-700 мкмоль/л) бўлган пациентларга лорноксикамни эҳтиёткорлик билан қўллаш керак. Препаратни даволашдан кутиладиган фойда ва кузатилиши мумкин бўлган ҳавф яхшилаб баҳолангандан кейингина буюриш керак. Буйрак функцияси ёмонлашганида препарат билан даволашни тўхтатиш керак.\nЙирик жарроҳлик аралашувларидан кейин, диуретиклар ёки буйракни шикастлантириши мумкин бўлган воситаларни қабул қилаётган юрак етишмовчилиги бўлган пациентларда буйрак функциясини яхшилаб назорат қилиш керак.\nҚон ивишини бузилиши бўлган пациентларга синчков клиник текширув ўтказиш ва лаборатор кўрсаткичларни (масалан, қисман тромбин вақтини) баҳолаш тавсия этилади, чунки лорноксикам тромбоцитлар агрегациясини сусайтириб, қон ивиши вақтини узайтиради.\nЖигар етишмовчилиги (масалан, жигар циррози) бўлган пациентларга препаратни суткада 12-16 мг дозада қўллагандан кейин организмда лорноксикам тўпланиши (AUC ошиши) мумкинлиги туфайли лаборатор синамаларини ўтказиш тавсия этилади. Аммо буйрак етишмовчилиги бўлган пациентларда фармакокинетик кўрсаткичларни соғлом кўнгиллиларга нисбатан ўзгаришлари аниқланмаган.\nПрепарат билан узоқ муддат (3 ойдан ортиқ) даволанганда қоннинг ҳолатини баҳолаш (гемоглобинни аниқлаш), буйрак функциясини баҳолаш (креатининни аниқлаш) ва жигар ферментларини баҳошаш тавсия этилади.\nКекса ёшдаги (65 ёшдан ошган) пациентларда буйрак ва жигар функциясини назорат қилиш ва жарроҳлик аралашувларидан кейин препаратни эҳтиёткорлик билан қўллаш тавсия этилади. Лорноксикамни бошқа НЯҚП, шу жумладан ЦОГ-2 нинг селектив ингибиторлари билан бир вақтда қўллашдан сақланиш керак.\nПрепаратни, касалликнинг симптомларини назорат қилиш учун керак бўладиган минимал самарали дозада минимал вақт давомида қўллаш орқали нохуш самараларни минимал даражага етказиш мумкин.\nМеъда-ичак йўлларидан, ўлимга олиб келиши мумкин бўлган, қон кетиши, яраларни ҳосил бўлиши ёки перфорация барча НЯҚП қабул қилганда, даволашнинг исталган вақтида, огоҳлантирувчи симптомларни пайдо бўлиши билан ёки уларсиз ва илгари анамнезида меъда-ичак йўлларининг жиддий кўринишлари кузатилганлигидан қатъий назар ривожланиши мумкин.\nМеъда-ичак йўлларидан қон кетиши, яраларни ҳосил бўлиши ёки перфорация пайдо бўлиш ҳавфи анамнезида меъда-ичак яралари бўлган, айниқса қон кетишлари ёки перфорация билан асоратланган пациентларда, шунингдек кекса ёшдаги пациентларда НЯҚП нинг дозасини ошириш билан кучаяди. Бундай пациентларга препарат билан даволашни максимал кичик терапевтик дозаларда, жуда эҳтиёткорлик билан бошлаш лозим.\nМеъда-ичак йўларида яраларни ҳосил бўлиши ва қон кетишини ривожланиш ҳавфини оширувчи препаратларни параллел равишда қабул қилаётган пациентларни даволаш учун, шунингдек ацетилсалицил кислотасининг кичик дозаларини ёндош қўллаш зарур бўлган пациентларни даволаш учун Лорнадо препаратини эҳтиёткорлик билан қўллаш керак. Бундай мажмуада даволанишга эҳтиёж бўлган пациентлар учун даволашни ҳимоя препаратлари (масалан, мизопростол, протон помпа ингибиторлари) ни қабул қилиш фонида ўтказиш лозим. Мунтазам вақтлар оралиғида синчков клиник мониторинг ўтказиш тавсия этилади.\nАнамнезида меъда-ичак йўлларига токсик таъсири кузатилган пациентлар, айниқса кекса ёшдаги пациентлар, айниқса даволашнинг бошланғич босқичида одатда кузатилмайдиган ҳар қандай абдоминал симптомлар (айниқса меъда-ичакдан қон кетиши) ҳақида хабар беришлари лозим.\nПерорал кортикостероидлар, варфарин каби антикоагулянтлар, серотонинни қайта қамраб олинишини селектив ингибиторлари ёки ацетилсалицил кислотаси каби антитромбоцитар воситалар каби меъда- ичак йўлларида яраларни пайдо бўлиши ёки қон кетишлари ҳавфини ошириши мумкин бўлган препаратларни бир вақтда қабул қилаётган пациентларни даволашда эҳтиёткорликка риоя қилиш керак.\nЛорноксикам қабул қилаётган пациентларда меъда-ичак йўлларидан қон кетиши ёки яраларни пайдо бўлиши кузатилганида даволаш тўхтатилиши керак.\nАнамнезида меъда-ичак йўлларининг касалликлари (ярали колит, Крон касаллиги) бўлган пациентларда НЯҚП қўлланганида эҳтиёткорликка риоя қилиш лозим, чунки уларнинг аҳволи оғирлашиши мумкин.\nКекса ёшдаги пациентларда кўпинча НЯҚП га нисбатан нохуш реакциялар, айниқса меъда-ичак йўлларидан қон кетиши ва перфорация кузатилади, бу ҳолат ўлимга олиб келиши мумкин.\nАГ (артериал гипертензия) ва/ёки юрак етишмовчилиги бўлган пациентларга препаратни синчиклаб ўтказилган таҳлиллардан кейин ва эҳтиёткорлик билан қўллаш керак, чунки НЯҚПни қабул қилиш оқибатида организмда суюқликни ушланиб қолиши ва шиш пайдо бўлиши мумкин.\nАнамнезида АГ ва/ёки енгил ва ўртача оғирлик даражасидаги димланган юрак етишмовчилиги бўлган пациентларни кузатиш керак, чунки НЯҚП билан даволаш суюқликни ушланиб қолиши ва шишлар каби кўринишлар билан кечиши мумкин.\nКлиник тадқиқотларнинг натижалари ва эпидемиологик маълумотлар, айрим НЯҚП ни қўллаш (хусусан юқори дозаларда ва узоқ муддат даволанганда) артериал тромботик ҳолатлар (масалан, миокард инфаркти ёки инсульт) ҳавфини бироз ошириши мумкинлигини кўрсатди. Ушбу маълумотлар лорноксикам учун шундай ҳавф борлигини истисно қилиш учун етарли эмас.\nНазорат қилиб бўлмайдиган гипертензия, димланган юрак етишмовчилиги, аниқланган юрак ишемик касаллиги, периферик артерияларни касалликлари ва/ёки цереброваскуляр касаллиги бўлган пациентлар вазият яхшилаб ўрганилгандан кейингина лорноксикам билан даволанишлари мумкин. Юрак-қон томир касалликларини ҳавф омиллари (масалан, гипертензия, гиперлипидемия, қандли диабет билан хасталанган, чекадиган пациентлар) бўлган пациентларни узоқ муддат даволашни бошлашдан олдин шундай эътибор талаб этилади.\nОрқа мия ёки эпидурал анестезия ўтказишда НЯҚП ва гепарин билан ёндош даволаш орқа мия/эпидурал гематомаларни ривожланиш ҳавфини оширади.\nКам ҳолларда, айниқса даволашни бошланишида, тери қопламлари томонидан НЯҚП ни қабул қилиш билан боғлиқ бўлган жиддий нохуш реакциялар, жумладан эксфолиатив дерматит, Стивенс-Джонсон синдроми ва токсик эпидермал некролиз кузатилган, уларнинг айримлари ўлим билан тугаган. Пациентларда, эҳтимол, шундай реакцияларни энг юқори ривожланиш ҳавфи даволашнинг эрта босқичларида, кўпчилик ҳолларда даволашнинг биринчи ойи давомида кузатилади. Лорноксикамни қабул қилишни тери тошмалари, шиллиқ қаватларни шикастланишини дастлабки белгилари ва ўта юқори сезувчанликнинг бошқа кўринишлари пайдо бўлганида тўхтатиш керак.\nБронхиал астма билан хасталанган, жумладан анамнезида бронхиал астма бўлган пациентларга НЯҚПни эҳтиёткорлик билан қўллаш керак, чунки бронхоспазмни ривожланиш ҳолатлари маълум.\nТизимли қизил югурик ва бириктирувчи тўқиманинг аралаш касалликлари бўлган пациентларда асептик менингитни ривожланиш ҳавфи ошади.\nЛорноксикам тромбоцитлар агрегациясини сусайтириб, қон ивиши вақтини узайтиради. Қон кетишлариги мойиллиги бўлган шахсларга препаратни эҳтиёткорлик билан буюриш лозим.\nНЯҚП ва такролимусни бир вақтда қўллаш буйракларда простациклин синтезини сусайиши оқибатида нефротоксикликни ривожланиш ҳавфини ошириши мумкин. Бундай мажмуавий даволашда буйрак функциясини синчиклаб назорат қилиш керак.\nБошқа НЯҚП каби, Лорнадо қон плазмасида трансаминазалар, билирубиннинг концентрациясини вақти-вақти билан ошишини, шунингдек бошқа лаборатор кўрсаткичларни нормадан силжиши каби, қонда мочевина ва креатининнинг концентрациясини ошишини чақириши мумкин. Агар лаборатор кўрсаткичларни силжиши аҳамиятли даражада бўлса ва узоқ вақт давомида кузатилса, даволашни тўхтатиш ва керакли текширувларни ўтказиш керак.\nЛорноксикам, ЦОГ синтезини сусайтирувчи бошқа препаратлар каби, фертилликни сусайтириши мумкин. Ҳомиладорликни режалаштираётган аёлларга препаратни қўллаш тавсия этилмайди. Ҳомиладор бўлишда қийинчиликни бошдан кечираётган ёки бепуштлик сабабини аниқлаш учун текширувлардан ўтаётган аёлларда лорноксикамни қўллашни бекор қилиш масаласини кўриб чиқиш керак.\nАйрим ҳолатларда сувчечак тери ва юмшоқ тўқималарнинг оғир инфекцион асоратларига сабаб бўлиши мумкин. Ҳозирги кунда ушбу инфекцияларни оғирлашишида НЯҚП нинг ролини истисно қилиш мумкин эмас. Шундай экан, сувчечак билан хасталанган пациентларга препаратни қўллаш мумкин эмас.\nПрепаратнинг таркибига, енгил сурги таъсир кўрсатиши мумкин бўлган маннит киради.\nПрепарат бир дозасида 1 ммоль дан камроқ натрий сақлайди, яъни препарат амалда “тузсиз” ҳисобланади.\nҲомиладорликнинг учинчи уч ойлигида лорноксикамни қўллаш мумкин эмас. Ҳомиладорликнинг биринчи ва иккинчи уч ойликларида ва туғруқларда лорноксикамни қўлламаган афзал, чунки ушбу пациентлар тоифасида препаратни қўллаш бўйича мавжуд клиник маълумотлар йўқ.\nҲомиладор аёлларда лорноксикамни қўллаш юзасидан адекват маълумотлар йўқ. Ҳайвонларда ўтказилган тадқиқотлар репродуктив токсикликни кўрсатган.\nПростагландинлар синтезини ингибиция бўлиши ҳомиладорликка ва/ёки ҳомила/ эмбрионни ривожланишига салбий таъсир кўрсатиши мумкин.\nЭпидемиологик тадқиқотларнинг маълумотлари ҳомиладорликнинг эрта босқичларида простагландинлар синтезини ингибиторини қабул қилгандан кейин ҳомила ташлаш ва юрак туғма нуқсонларини ривожланиш ҳавфини ошганлигини кўрсатади. Препаратнинг дозасини ошиши ва даволашнинг давомийлиги узайиши билан ривожланиш ҳавфи ҳам ошади. Ҳайвонларнинг моделларида ўтказилган тадқиқотларнинг маълумотлари, простагландин синтезини ингибиторини юбориш эмбрионни бачадон ичга юзасига ёпишиш ҳусусиятини пасайишига ва эмбрион ҳамда ҳомилани йўқотилишига олиб келишини кўрсатади. Ҳомиладорликнинг биринчи ва иккинчи уч ойликларида простагландинлар синтези ингибиторини қабул қилиш мумкин эмас, жуда зарур бўлган ҳолатлар бундан истисно.\nҲомиладорликнинг учинчи уч ойлигида юборилган простагландинлар синтезини ингибиторлари ҳомилада юрак-қон томир тизимига токсик таъсир қилишини (артериал қон оқимини муддатидан олдин ёпилишини ва ўпка гипертензиясини) ва буйрак функциясини бузилишини чақириши мумкин, бу эса буйрак етишмовчилигига ва мувофиқ ҳолда, амниотик суюқликнинг миқдорини пасайишига олиб келиши мумкин. Ҳомиладорликнинг кечки босқичларида простагландинлар синтезини ингибиторлари онага ва ҳомилага таъсир кўрсатиб, қон кетиши вақтини узайиради ва бачадонни қисқаришини пасайтиради, бу эса туғруқларни кечикишига олиб келади. Шундай қилиб, ҳомиладорликнинг учинчи уч ойлиги давомида лорноксикамни қўллаш мумкин эмас.\nЛорноксикамни кўкрак сутига ажралиб чиқиши юзасидан маълумотлар йўқ. Лорноксикам эмизадиган каламушларнинг сутига нисбатан юқори концентрацияларда ажралиб чиқади. Шунинг учун лорноксикамни эмизадиган аёлларга қўллаш мумкин эмас\nЛорноксикамни 18 ёшдан кичик бўлган болалар ва ўсмирларда қўллаш ҳавфсизлиги ва самарадорлиги юзасидан маълумотлар йўқлиги туфайли, уни қўллаш тавсия этилмаган.\nПрепаратни қабул қилгандан кейин бош айланиши ва/ёки уйқучанлик ривожланганида транспорт воситаларини бошқариш ёки бошқа механизмлар билан ишлаш мумкин эмас.\nОперациядан кейиншги ўртача даражадаги оғриқни қисқа муддатли даволаш учун қўлланади.\n- лорноксикамга ёки препаратнинг компонентларига ўта юқори сезувчанлик;\n- бошқа НЯҚП га, жумладан ацетилсалицил кислотасига юқори сезувчанлик (бронхиал астма, ринит, ангионевротик шиш ёки эшакемида кузатиладиган симптомларга ўхшаш симптомлар);\n- юрак етишмовчилигининг оғир шакли;\n- меъда-ичак йўлларидан қон кетишлар, цереброваскуляр қон кетишлар ёки бошқа гематологик бузилишлар;\n- анамнезида НЯҚП ни илгари қўллаш билан боғлиқ меъда-ичак йўлларидан қон кетиши ёки перфорация;\n- фаол пептик яра ёки анамнезида меъда-ичак яраси / қон кетишларини қайталанишлари (меъда-ичак яраси ёки қон кетишларини ≥ 2 исботланган ҳуружлари);\n- жигар етишмовчилигини оғир шакли;\n- буйрак етишмовчилигини оғир шакли (плазмадаги креатининнинг даражаси > 700 мкмоль/л);\n- ҳомиладорликнинг учинчи уч ойлигида қўллаш мумкин эмас.\n- тяжелая форма почечной недостаточности (уровень плазменного креатинина > 700 мкмоль/л);\nЦиметидин лорноксикамнинг қон плазмасидаги концентрациясини оширади (лорноксикам ва ранитидин ўртасида ёки лорноксикам ва антацидлар ўртасида ўзаро таъсирлар аниқланмаган).\nНЯҚП антикоагулянтлар, масалан, варфариннинг таъсирини ошириши мумкин. ХНН ни синчков мониторингини ўтказиш керак.\nЛорноксикам фенпрокумон билан бир вақтда қўлланганида фенпрокумон билан даволаш самарадорлиги пасаяди.\nНЯҚП орқа мия ёки эпидурал анестезияда гепарин билан бир вақтда қўлланганида орқа мия/эпидурал гематомаларни ривожланиш ҳавфини оширади.\nНЯҚП лар ААФ ингибиторларининг таъсирини яққоллигини каматириши мумкин.\nЛорноксикам ва диуретикларни бир вақтда қўллаш халқали, тиазид ва калийни сақловчи диуретикларнинг диуретик ва гипотензия самараларини сусайишига олиб келади.\nβ-адренорецепторларнинг блокаторлари ва ангиотензин II рецепторларининг блокаторлари бир вақтда қўлланганида гипотензия самарасини пасайиши кузатилади.\nНЯҚП дигоксиннинг буйрак клиренсини пасайтиради.\nКортикостероидлар билан бирга қўлланганида меъда-ичак йўллари яралари ва қон кетишини ривожланиш ҳавфи ошади.\nЛорноксикам билан бир вақтда қўлланганида:\n- хинолонлар гуруҳига мансуб антибактериал воситалар эпилептик кўринишларни ривожланиш ҳавфини оширадилар;\n- антитромбоцитор препаратлар меъда-ичак йўлларидан қон кетишларни юзага келиш ҳавфини оширадилар.\n- бошқа НЯҚП меъда-ичак йўлларидан қон кетишларини юзага келиш ҳавфини оширадилар;\n- серотонинни қайта қамраб олинишини ингибиторлари меъда-ичак йўлларидан қон кетишларини юзага келиш ҳавфини оширадилар.\n- сульфонилмочевина ҳосилалари (масалан, глибенкламид) гипогликемик самарасини кучайтириши мумкин;\n- қон зардобида циклоспориннинг концентрациясини ошиши кузатилади. Эҳтимол циклоспориннинг нефротоксиклиги ошиши мумкин, бу буйрак простагландинлари сабаб бўлган самаралари билан боғлиқ бўлиши мумкин. Мажмуавий даволашда буйрак функциясини назорат қилиш лозим.\nНЯҚП литийнинг буйрак клиренсини пасайтиради, шу орқали, зардобдаги литийнинг концентрацияси заҳарланиш бўсағасини ошириши мумкин. Айниқса даволашни бошланишида, дозага тузатиш киритилганида ва даволаш тўхтатилганида қон зардобидаги литийнинг даражасини назорат қилиш керак. Лорноксикам метотрексат билан бир вақтда қўлланганида қон зардобидаги метотрексатнинг концентрациясини ошиши кузатилади, бу ҳолат унинг токсиклигини ошишига олиб келади. Шунинг учун синчков мониторинг ўтказиш керак.\nЛорноксикам (цитохром Р450 2С9 (CYP2C9 изоферменти) га боғлиқ бошқа НЯҚП каби) CYP2C9 изоферментларининг маълум индукторлари ва ингибиторлари билан ўзаро таъсир қилади.\nНЯҚП ва такролимусни бир вақтда қўллаш буйракларда простациклин синтезини сусайиши оқибатида нефротоксиклик ҳавфини оширади. Бундай махмуавий даволашда буйрак функциясини синчиклаб назорат қилиш керак.\nНЯҚП пеметрекседнинг буйрак клиренсини пасайтириши мумкин, натижада буйрак ва меъда-ичак тизимини заҳарланиши, миелосупрессия ошади.\nЁруғликдан ҳимояланган жойда 25°С дан юқори бўлмаган хароратда сақлансин.\nБолалар ололмайдиган жойда сақлансин!\nИшлаб чиқарилган санадан бошлаб 3 йил.\nЯроқлилик муддати тугаганидан сўнг қўлланилмасин.\nУшбу дори шакли оғриқни тезда қолдириш талаб этилган ёки препаратнинг перорал ёки суппозиторий шаклларини қўллаш мумкин бўлмаган ҳолатлардагина қўлланиши керак. Даволаш фақат даволашни бошлаш учун бир марталик инъекциядан таркиб топиши керак.\nБарча пациентлар учун дозалаш тартиби даволашга нисбатан индивидуал жавоб реакциясига асосланиши керак.\nТавсия этилган дозаси: 8 мг дан вена ичига ёки мушак ичига юборилади. Суткалик дозаси 16 мг дан ошмаслиги лозим. Айрим пациентлар учун дастлабки 24 соат давомида қўшимча 8 мг дозани юбориш талаб этилиши мумкин.\nҚўллаш усули: вена ичига ёки мушак ичига инъекция ҳолида юборилади.\nВена ичига инъекция ҳолида юборилганида инъекция давомийлиги камида 15 секундни, мушак ичига юборилганида инъекция давомийлиги – камида 5 секундни ташкил этиши керак.\nЭритма тайёрлангандан сўнг игнани ўзгартириш керак. Мушак ичига инъекция қилиш учун етарлича узун игна ишлатилади.\nПрепарат фақат бир марта қўллаш учун мўлжалланган.\nИнъекция учун эритма бевосита ишлатишдан олдин битта флаконнинг ичидагиси 2 мл инъекция учун сувда эритиш йўли билан тйёрланади.\nТайёр эритма кўзга кўринадиган заррачалардан ҳоли бўлган яшимтир-сариқ рангли тиниқ эритмадир. Дори воситасини кўз билан сезиладиган зарарланиш белгилари аниқланганида маҳсулот маҳаллий талабларга мувофиқ равишда утилизация қилиниши лозим.\nТайёр эритманинг кимёвий ва физикавий барқарорлиги 21ºC (±2°C) ҳароратда 24 соат давомида кўрсатилган.\nМикробиологик нуқтаи назаридан тайёр эритмани тайёрланган заҳоти ишлатиш керак. Агар эритма бевосита тайёрланган заҳоти ишлатилмаса, ишлатилгунгача сақлаш вақтига ва сақлаш шароитига жавобгарлик истеъмолчига юкланади, сақлаш давомийлиги 2-8°С хароратда 24 соатдан ошмаслиги керак, препаратни эритиш/суюлтириш (ва ҳ.) назоратли ва валидация қилинган шароитларда ўтказилган ҳолатлар бундан истисно.\nЛорноксикам 0,9% ли натрия хлориди эритмаси, 5% ли декстроза (глюкоза) эритмаси ва Рингер эритмаси билан мутаносибдир.\nЛорноксикамнинг ҳавфсизлиги ва самарадорлиги юзасидан маълумотлар йўқлиги туфайли, уни 18 ёшгача бўлган болалар ва ўсмирларда қўллаш тавсия этилмаган.\nБуйрак ёки жигар функциясини бузилиши бўлмаганида 65 ёшдан ошган пациентлар учун дозага тузатиш киритиш талаб этилмайди, аммо МИЙ томонидан нохуш реакциялар ривожланиши мумкинлиги туфайли, лорноксикамни эҳтиёткорлик билан қўллаш керак.\nБуйрак функциясини бузилиши\nБуйрак функциясини енгил ёки ўртача даражада бузилиши бўлган пациентлар учун дозани пасайтириш мақсадга мувофиқлигини кўриб чиқиш керак.\nЖигар функциясини ўртача даражада бузилиши бўлган пациентлар учун дозани пасайтириш мақсадга мувофиқлигини кўриб чиқиш керак.\nКасалликнинг симптомларини назорат қилиш учун керак бўладиган минимал вақт давомида, минимал самарали дозасини қўллаш орқали нохуш самараларни ривожланишини минимал даражага етказиш мумкин.\nҲозирга вақтгача дозани ошириб юборилиш ҳолатлари аниқланмаган, бу эса дозани ошириб юборилишининг оқибатларини аниқлаш ёки специфик даволашни тавсия этиш имконини бермайди. Бироқ, лорноксикамнинг дозаси ошириб юборилганида қуйидаги симптомлар: кўнгил айниши, қусиш, церебрал симптомлар (бош айланиши, кўришни бузилиши) кузатилиши мумкин. Оғир симптомларга, кома ва тиришишларгача олиб келиши мумкин бўлган атаксия, жигар ва буйракни шикастланиши киради, шунингдек қон ивишини бузилиши ҳам бўлиши мумкин.\nДозани ошириб юборилиши аниқ бўлганида ёки шубҳа қилинганида препаратни қабул қилишни тўхтатиш лозим. Ярим чиқарилиш даври қисқа бўлганлиги туфайли, лорноксикам организмдан тез чиқарилади. Лорноксикам диализда чиқарилмайди. Ҳозирги вақтда махсус антидоти мавжуд эмас. Меъда-ичак тизими томонидан бузилишлар кузатилганида, адекват даволаш, масалан, простагландин аналоглари ёки ранитидин билан даволаш ўтказилиши керак.\nNarh: 26 400 so'mdan Batafsil\nLORNADO poroshok 8mg N3\nIshlab chiqaruvchi: Dr Sertus Ilac Sanayi ve Ticaret Limited Sirketi, Турция произведено: Mefar Ilac Sanayii A.S.\nLORNADO tabletkalari 8mg N10\nIshlab chiqaruvchi: Dr Sertus Ilac Sanayi ve Ticaret Limited Sirketi, Турция произведено: World Medicine Ilac San. ve Tic. A.S.\nNarh: 33 700 so'mdan Batafsil\nLORNADO tabletkalari 4mg N10\nKSEFOKAM tabletkalari 8mg N10\nIshlab chiqaruvchi: Takeda Osteurope Holding GmbH, Австрия произведено: Takeda GmbH\nBarcha Ksefokam dorilari\nNarh: 34 180 so'mdan Batafsil\nKSEFOKAM liofilizat 8mg N5\nIshlab chiqaruvchi: Takeda Austria GmbH, Австрия произведено: Wasserburger Arzneimittelwerk GmbH\nLARFIKS tabletkalari 8mg N100\nMOKSIKUM infuziya uchun eritma 400mg/250ml 250ml\nFaol modda: Moksifloksasin ko'proq ko'rsatish\nBarcha MOKSIKUM dorilari\nNarh: 91 000 so'mdan Batafsil\nELFUNAT inyeksiya uchun eritma 50mg/ml 5ml N5\nFaol modda: Etilmetilgidroksipiridina suksinat ko'proq ko'rsatish\nBarcha ELFUNAT dorilari\nNarh: 74 500 so'mdan Batafsil\nELFUNAT inyeksiya uchun eritma 50mg/ml 2ml N10\nNarh: 67 100 so'mdan Batafsil\nPOMPEZO poroshok 40mg N1\nFaol modda: Ezomeprazol ko'proq ko'rsatish\nBarcha POMPEZO dorilari\nSTARTUM poroshok 0,5% 2ml N3\nFaol modda: Dinatriya adenozintrifosfata trigidrat, Kokarboksilaza, Nikotinamid ko'proq ko'rsatish\nBarcha STARTUM dorilari\nNarh: 59 500 so'mdan Batafsil


КИТОБЛАРИМНИ ПУЛ УЧУН ЁЗГАНМАН - “Китоб дунёси” газетаси сайти\nКИТОБЛАРИМНИ ПУЛ УЧУН ЁЗГАНМАН\n2017 йил 26 апрел\n1043 марта кўрилган.\nДорис Лессинг Эрон тупроғида туғилиб, Африка ерларида улғайган, узоқ йиллар Англия заминида яшаб, вафот этган дунёнинг машҳур ўзига хос аёл ёзувчиларидан бири. Бир текис ўтмаган ҳаёти унинг етук ижодкор бўлиб шаклланишига туртки бўлди. «Майсалар куйлайди» китоби Дорис Лессингни жаҳонга ёзувчи сифатида танитди. «Олтин кундалик», «Бешинчи бола», «Бувимникида», «Марта Квест», «Сириусдаги тажрибалар», «Терим остида» сингари бир қатор асарлари эса шуҳратини оширди ва у 2007 йилда Нобель мукофотига сазовор бўлди.\n— Лессинг хоним, Шарқда туғилиб, Европада яшаяпсиз. Буни қандай изоҳлайсиз?\n— Бир сўз билан айтганда, бу — ҚИСМАТ! Умр йўлдошим Готтфрид Лессинг билан танишув ҳаётимни буткул ўзгартириб юборди. Иккимиз Британия колониясига қарашли Жанубий Родезияда танишганмиз ва 1944 йилда турмуш қурганмиз.\n— Германия ҳақида илк таассуротингиз қандай бўлган?\n— Отамнинг ҳикоялари орқали тасаввурларим бор эди. Ахир у Биринчи жаҳон уруши даврида немисларга қарши курашган. Отам олмон тупроғида ярадор бўлган, бир оёғини йўқотган ва улкан руҳий изтиробни бошидан кечирган, бироқ қалбида немис миллатига нисбатан кек сақламаган ғаройиб одам эди. У менинг ҳам қалбимга бани башарга, ер юзида яшаётган барча миллатларга нисбатан меҳр-муҳаббат уруғини экди. Иккинчи жаҳон уруши даврида эса мен немис миллатига мансуб киши билан оила қурдим. Ўшанда отам қўлини дуога очиб, оқ фотиҳа берганида унинг нақадар буюк қалб эгаси бўлганини англаганман. Ишонинг, Германияни ҳозир ҳам яхши кўраман.\n— Сиз Африкада кичкинагина, ташландиқ фермада ўсгансиз. Ижодингизда ҳам мавҳум болалик излари, яъни таъсири кўзга ташланади.\n— Мен узоқ вақт ёлғизликда вақт ўтказардим. Ёввойи кенгликларда ов милтиғи билан соатлаб юрардим. Тўғрисини айтганда, камина ҳеч қачон ҳеч нарсадан қўрқмаган, илонлардан бўлак. ўаройиб болалик!\n— Хемингуэй ҳам ов қилишни яхши кўрарди, бироқ ўқ отиш билан ёзиш иштиёқи узвий боғлиқ бўлмаса керак? Ё адашяпманми?\n— Хаёлингизда ёзувчи халқини қўй оғзидан чўп олмаган, ювош бўлади, деб ўйлайсиз. Мен улғайган ерларда камбағал деҳқонлар очликдан қутулиш, бир нима ейиш илинжида қўлига милтиқ оларди. Тенгдошларимнинг ҳаммаси ўқ отишни биларди, аммо тан олишим керакки, бизнинг туманда овга чиққан ёш овчилар ичида ягона қиз — мен бўлганман. Милтиғимдан ташқари китоб тўлдирилган қутиларим ҳам бор эди. Бу отамнинг энг яхши тарбия усули бўлган. Ҳаётнинг шафқатсиз ўрмонларида унинг тарбияси жуда асқотди.\n— Қачон ёзишингиз кераклигини тушунгансиз?\n— Яқинда мактабдош дугонам айтиб қолди. Ўн бир ёшлигимда синфдошларимга, ёзувчи бўламан, деган эканман. Буни эслолмайман, бироқ болалигимда бўш вақтим топдим дегунча ёзардим. Ўша вақтларда ажи-бужи ёзувларда иккита китоб ёзган эканман. Иккиси ҳам шундай аҳмоқонаки, асти қўяверасиз (кулиб). Бу романларни чоп этишнинг иложи бўлмади, лекин нима бўлган тақдирда ҳам, уларнинг ўша вақтда ёзилгани ҳисобга олинса, ёмон эмасди.\n— Ўша ёзувлар ҳозир ҳам борми?\n— Тангрига беадад шукрки, йўқ!\n— Америкалик ёзувчилардан бири Том Вольф журналистларга берган интервьюсида: «Ёзувчилар романлар ва ҳикояларни шуҳрат учун ёзадилар. Пул бўлгани яхши, бироқ шуҳрат ёқимлироқ», деган экан...\n— Тўғрисини айтганда, мен китобларимни пул учун ёзганман, шуҳрат ҳақида ўйлаганим йўқ. Вольф шу гапни айтган экан, демак, унда пул борасида муаммоси бўлмаган.\n— 1950 йилда чоп этилган илк романингиз «Майсалар куйлайди» инглиз адабиётида катта шов-шув бўлди. Ўз йўлингизни топгунингизча ўтган машаққатли йиллар, аччиқ кўз ёшлар, камбағаллик, хор-зорлик аламларини шу китоб ювиб кетгандир?\n— Кўчада йиғлаб кетиб бораётганимда бир одам кўз ёшларим сабабини сўраганди. Мен қўлим калталиги сабаб нон сотиб ололмаганимни ва бир ёқдан уй ижарасини тўлолмаслигимни, умуман камбағалликдан безиганимни айтдим. У: «Пул учун кўз ёш тўкмайдилар. Қараб туринг, Худо берса, бир зумда бойиб кетишингиз мумкин!» деди. Мен ўйлаб кўрдим: «Пул қўлнинг кири. Шунга ҳам кўз ёш тўкаманми?!» дедим-да, юзимдаги ёшларни артдим. Шундан буён йиғлаганим йўқ. Келаси ҳафта шу китоб дунё юзини кўрди. Банкда ҳисобрақамим, сўнг агентларим пайдо бўлди. Улар уй сотиб олишни маслаҳат беришарди. Мен эса уй-рўзғор ташвишларига ўралашиб қолишдан қўрқардим. Бугун ҳамма нарсам бор.\n— Камбағалликдан қутулиб ҳам шуҳратдан юз ўгирасизми? Бугун ҳам пул учун ёзасизми?\n— Бугун ҳаёт учун ёзаман. Қалбим буюргани сабаб қўлимга қалам оламан. Шуҳрат керак бўлганида китобларимни ҳаммага кўрсатиб, кўз-кўз қилардим. Яратганга беҳисоб шукрки, бундай аянчли қисматни тақдир этмаган экан.\n— Сизга «Британия империяси хоними» унвонини беришмоқчи бўлишганда рад этдингиз. Бунга сабаб нима?\n— Ёшлигимда Британия империясига қарашли мустамлака давлатда улғайганим учун империяга нисбатан илиқ туйғуларни ҳис қилмаганман. Агар бу унвонни қабул қилганимда ёшлигимга хиёнат қилган бўлардим. Ҳозир ҳам бир давлатнинг иккинчи давлат устидан зўрлик билан ҳукмронлик қилишига қаршиман. «Британия империяси хоними...» Бу бироз кулгили ҳам эшитилади. Ёзувчининг вазифаси унвонларни олиш эмас, балки асарлари билан дунёни яхшилик сари ундашдир.\n— Дунёни нима қутқаради?\n— Маънавият. Сталин, Гитлер, Мао... Бундай исмлар ҳар доим бўлади. Улар миллионларни ўлдиради. Жамият бирлашса, бу зўравонларни йўқотишга қодир, бироқ инсониятни жаҳолат ботқоғига ботишдан фақат маънавиятгина қутқара олади.\n— Бунда ҳеч қандай утопия йўқ, шундайми?\n— Йўқ, бунда ҳеч қандай утопия йўқ. Бу асл ҳақиқат.\n— 1962 йилда нашрдан чиққан китобингиз «Олтин кундалик» аёлларнинг қўлланмасига айланди.\n— Мен бу ҳақда ўйламаганман. Шунчаки ўз ҳаётимда юз берганларини қоғозга тўкдим. Бу эса дунё аёлларининг қалбидан жой олди. Ҳар бир оилада уч аёл бор: буви, она, қиз. Шунинг учун ҳам асар муваффақиятга эришди.\n(Суҳбат «Шпигель» журналида чоп этилган)\nРус тилидан Шаҳноза РАҲМОНОВА


18 турдаги маълумот ва ҳужжатнинг аҳоли ҳамда тадбиркорлардан талаб қилиниши бекор қилинди - Review.uz\n1 июндан давлат хизматлари кўрсатиш ва ортиқча тартиб-тамомилларни қисқартириш бўйича енгилликлар яратилади. Бу ҳақда Президентнинг аҳоли ва тадбиркорлик субъектларига давлат хизматларидан фойдаланишда қулайлик яратиш тўғрисидаги фармонида келтирилган.\n“Аҳоли ва тадбиркорлик субъектларига давлат хизматларидан фойдаланишда янада қулай шароитлар яратиш, бу борада бюрократик тўсиқларни қисқартириш бўйича қўшимча чора-тадбирлар тўғрисида”ги Президент Фармони қабул қилинди.\n- 7 та турдаги фуқаролик ҳолати далолатномаларини (туғилиш, никоҳ тузилганлиги, никоҳдан ажралиш, ўлим, исм ва фамилияни ўзгартириш, оталикни белгилаш ҳамда фарзандликка олишни) қайд этиш;\n- никоҳланувчи шахсларни тиббий кўрикдан ўтказиш;\n- хорижга чиқиш биометрик паспортини расмийлаштириш экстерриториал тамойил асосида амалга оширилади.


Мансабдор шахснинг ҳаракатлари ва уни ёллаган шахснинг манфаатлари ўртасидаги ёки сайланган кишининг ҳаракатлари ва жамият манфаатлари ўртасидаги низо коррупцияга хос аломат ҳисобланади. Коррупциянинг кўплаб турлари мансабдор шахс томонидан амалга ошириладиган фирибгарлик сингари бўлиб, давлат ҳукуматига қарши жиноятлар тоифасига киритилади.\nКоррупцияга унга тегишли бўлмаган ресурсларни ўз ихтиёрича тақсимлаш соҳасида дискрецион ҳокимият га эга бўлган ҳар қандай мансабдор шахс (амалдор, депутат, судья, ҳуқуқни муҳофаза қилиш органлари ходими, маъмурият бошлиғи ва ҳ.к.) дучор бўлиши мумкин. Коррупцияни рағбатлантирувчи асосий омил ҳокимлик қилиш ваколатлардан фойдаланиш билан боғлиқ иқтисодий фойда (рента) олиш имконияти, уни тўхтатиб турадиган омил эса – фош қилиниш ва жазоланиш риски ҳисобланади.\nКоррупциянинг тизимли характери унинг коррупция қамраб олган давлат ташкилотларида ишлайдиган шахслар учун мажбурий характерда эканлигида ҳам намоён бўлади.\nМакроиқтисодий ва сиёсий иқтисодга оид тадқиқотларга кўра, коррупция жиддий зиён етказиб , иқтисодий ўсишга ва бутун жамият манфаатларида ривожланишга тўсқинлик қилади.\nКўплаб мамлакатларда коррупция жиноий жазога тортилади.\n« «ВОЗИҲ УТ – ТАЖВИД»


Эрон Каспий денгизида газ ўтказиш қувури қурилишига қарши чиқди\n21:23 / 12.08.2019 14516\nЭрон Каспий денгизида газ ўтказиш қувури қурилишига қарши, чунки бу минтақа ҳудуди экологиясига жиддий зарар етказиши мумкин. Бу ҳақда Эроннинг National Gas Company компанияси вакили Беҳруз Намдари маълум қилди.\n"Каспий денгизининг шарқидан ғарбига қуриладиган газ қувури қурилиши минтақа экологиясига катта зарар етказиши мумкин. Эрон унинг қурилишига қарши чиқади", - деди Намдари Каспий иқтисодий форумидаги чиқишида.\nУ Эрон жаҳон бозорига газ етказиб бериш учун қўшниларига ўз инфраструктураси – газ ўтказиш қувурлари ва терминалларидан фойдаланишни таклиф қилишини эслатиб ўтди.\n12 август куни Туркманистонда биринчи Каспий иқтисодий форуми бошланди.\nФорумда Ўзбекистон, Туркманистон, Қозоғистон, Россия, Озарбойжон, Эрон, Болгария ва бошқа давлатлардан келган делегациялар қатнашмоқда.\n2018 йил 12 августда Қозоғистоннинг Ақтау шаҳрида бўлиб ўтган бешинчи Каспий саммитида минтақа давлатлари раҳбарлари Каспий денгизининг ҳуқуқий мақоми тўғрисидаги конвенцияни ва 2019 йилда Туркманистонда биринчи Каспий иқтисодий форумини ўтказиш бўйича якуний ҳужжатни имзолашганди.


Шавкат Мирзиёев: «Дунё кун сайин эмас, соат сайин таҳликали бўлиб боряпти» - Anhor\nAnhor Все посты Шавкат Мирзиёев: «Дунё кун сайин эмас, соат сайин таҳликали бўлиб боряпти»\nШавкат Мирзиёев: «Дунё кун сайин эмас, соат сайин таҳликали бўлиб боряпти»\nШавкат Мирзиёев Қорақалпоғистоннинг Беруний туманида қуввати 100 МВт бўлган шамол электр станцияси қурилишига тамал тошини қўйиш маросимида иштирок этар экан, Ўзбекистон иқтисодиёти ва мудофаасини мустаҳкамлаш кераклигига тўхталиб ўтди, деб ёзади “Газета” нашри.\n«Дунё кун сайин эмас, соат сайин таҳликали бўлиб боряпти. Биз иқтисодиётимиз, мудофаамизни мустаҳкам қилиб, ишонч билан жонажон ватанимизнинг қудратини кўтаришга ҳаракат қилишимиз керак», — дея иқтибос келтиради давлат раҳбарининг сўзларидан журналист Азиза Қурбонова.\nУ шунингдек, ерлардан унумли фойдаланилмаётганини танқид қилган. Унинг сўзларига кўра, Қорақалпоғистон ери 2 миллион халқни бемалол боқа олади, аммо бунинг учун ақл ва изланиш билан, инновация билан ундан фойдаланиш керак.\n«Неча йиллар давомида бу ер энергетика танқислигини бошдан кечиряпти. Нега биз бунга кўп эътибор беряпмиз? Агар биз катта корхоналар қурмоқчи бўлсак, келадиган инвестор ҳам инфратузилманг борми, газинг, сувинг, йўлинг, темир йўлинг, аэропортинг борми деб сўрайди. Коррупция бўлмайдими, деб савол беради?» — деди президент.\nПрезидент Қорақалпоғистонда шамол электр станцияси қурилишига тамал тошини қўйди


Кремль Путин бетоблиги ҳақидаги миш-мишларга изоҳ берди | Qalampir.uz\nКремль Путин бетоблиги ҳақидаги миш-мишларга изоҳ берди\nОлам\t08 Декабрь 2020 20:25 15646\nРоссия Федерацияси Президентининг матбуот котиби Дмитрий Песков Владимир Путин соғлиғида пайдо бўлган муаммоларга оид хабарларни ғирт бемаънилик деб атади. Унинг фикрича, бу ҳақда Кремлдан сўрашса, тўғри жавоб олишган бўларди.\nПесков бундан олдин Путиннинг яқинлари ҳақидаги саволларга жавоб қайтарган эди. РФ Президенти ва унинг атрофидагиларга қарши ахборот тарқатаётганлар мақсадларига эришмайди, аммо уларнинг бу ишлари давом этади, дея таъкидлаганди ўшанда матбуот котиби. Унинг таъкидлашича, Кремль “озми-кўпми” бу ишнинг ташкилотчиси кимлигини билади.\n"Саломатлик ҳақидаги хабарларга келсак, буларнинг бари ғирт сафсата. Бу ерда, умуман одоб-ахлоқ йўқ. Ҳеч бўлмаганда улар сўрашганида, биз жавоб қайтарган бўлардик", деди Песков.\nУ Кремлнинг бундай нашрларга муносабати ва Президент атрофидагилар ҳақидаги турли текширувларни яна бир бор ёдга олди.\n"Аслида, буларнинг бари турли хил миш-мишлардир. Яна бир бор такрорлайман, буни ким амалга ошираётганини, бундан ташқари, биз келажакда ҳам шундай давом этишини биламиз", деди Песков.\nЭслатиб ўтамиз, жорий йилнинг ноябрь ойи бошида Ғарб ОАВда Владимир Путин хасталик сабаб муддатидан аввал истеъфога чиқиши ҳақида хабарлар тарқалганди. Кейинроқ бу хабарлар Кремль томонидан рад этилган.\n19 Июнь 12:42 38572\n18 Июнь 19:33 36349\n20 Июнь 20:21 24028\n18 Июнь 20:33 23650


Журналист Бобомурод Абдуллаев ва яна уч нафар шахс 7 май куни озод этилди. Суд қарорига кўра, Бобомурод Абдуллаев иш ҳақининг 20 фоизини ушлаб қолиш шарти билан 3 йиллик ахлоқ тузатиш ишларига жалб қилинади.\nБлогер Ҳаётхон Насриддинов ҳамда икки тадбиркор – Равшан Салаев ва Шавкат Оллоëровга эса жазо белгиланмади.\n“Элтуз” мухбири қамоқ жазосидан озод этилган Бобомурод билан гаплашишга муваффақ бўлди. Журналист Бобомурод Абдуллаев ҳибсдалик пайтида уни қўллаб-қувватлаган барча жамоатчилик вакилларидан миннатдор эканини билдирди.\n“Ташқарида жамоатчиликнинг мени қўллаб-қувватловини ҳамиша сезиб турдим. Ҳаммага миннатдорлигимни етказинг!” деди Бобомурод Абдуллаев “Элтуз” мухбирига.\nСудья Зафар Нурматов чиқарган қарорга кўра, 159-модданинг 3-кисми “б” бандида кўзланган жазо муддатидан Бобомурод Абдуллаев ҳибсда сақланган 221 кун чиқариб ташланган.\n“Шахсан мен суд қароридан қониқмадим, агар Бобомурод истаса, апелляция шикояти топширишимиз мумкин. Мен у ҳеч қандай жиноят содир этмаган, дея ҳисоблайман. У тўлиқ реабилитация қилиниши мумкин”, деди Майоров суд якунида.\ndata-title="Озод этилган Бобомурод Абдуллаев жамоатчиликка миннатдорлик билдирди" data-description="Журналист Бобомурод Абдуллаев ва яна уч нафар шахс 7 май куни озод этилди. Суд қарорига кўра, Бобомурод Абдуллаев иш ..." data-image="https://eltuz.com/wp-content/uploads/2018/05/r6246142.jpg" data-url="https://eltuz.com/dokument/204286/" data-services="facebook,odnoklassniki,twitter,telegram" data-counter="ig">\n“Ҳуррият” газетаси ўз муассиси бўлмиш Журналистлар уюшмасига қарашли мониторинг гуруҳининг мамлакат матбуоти жорий йилнинг иккинчи чорагида нима кароматлар кўрсатгани ...\nМажбурий меҳнатдан қутқариш ўқитувчиларни кўча тозалашга чақирган сенаторга топширилди\n4 октябда ўтган Олий мажлис йиғилишида, “фуқароларнинг кафолатланган меҳнат ҳуқуқларини таъминлаш” парламент комиссияси тузилди. “Мажбурий меҳнатни тақиқлашни” кўзлаган комиссияга ...


Умумий фойдаланишдаги автомобиль йўлларини қуриш ва реконструкция қилиш дирекцияси” ДУК\nАсосий/ Ташкилот янгиликлари / Умумий фойдаланишдаги автомобиль йўлларини қуриш ва реконструкция қилиш дирекцияси” ДУК\nНавоий вилоятидаги 4р57 “Қизилқум халқа йўли” автомобиль йўлининг 0-8 км қисмини реконструкция қилиш объекти 2021 йил Инвестиция Дастурига (ПҚ-4936) кирган. Бош пудратчи Навоий ЙМФУК, лойиҳачи “Йўл лойиҳа бюроси” МЧЖ.\nОбъектнинг лойиҳа-смета хужжатларига асосан, автомобиль йўли 1 тоифага мансуб бўлиб, 4 та қатнов қисмдан иборат бўлади. Автомобиль йўлининг кенгаядиган қисми йўл тўшамаси қуйидагилардан ташкил топган:\nқопламанинг устки қатлами 6 см қалинликдаги майда донали зич асфальтобетон;\nқопламанинг остки қатлами 9 см қалинликдаги йирик донали ғовак асфальтобетон;\nқопламанинг остки қатлами 20 см қалинликдаги тощий бетон;\nасоснинг остки қатлами 45 см қалинликдаги қум шағал аралашмаси.\nУшбу объект ўтувчи бўлиб, реконструкция қилиш ишлари халқаро стандартлар асосида бажарилмоқда. Объектда жорий йилда жами 17342 431,3 минг.сўмлик реконструкция қилиш ишлари бажарилиши белгиланган. Жорий йилнинг ўтган январь-май ойларида объектда 15037 710,7 минг.сўмлик қурилиш-монтаж ишлари бажарилди.\nНавоий вилоятидаги ушбу объектнинг фойдаланишга топширилиши натижасида, автомобиль йўлининг тоифаси шаҳар типи техник талабларига тўлиқ ўтказилади. Йўлнинг ўтказувчанлик қобилияти 7000 дан 14000 дона/суткага ошишига эришилади ва йўл тўшамасининг хизмат муддати узайтирилади.


Еркин Қарақалпақстан Вести Каракалпакстана 11:40:16, 07.03.2021\nДЕПУТАТ МӘСЕЛЕНИ КЕСКИН ҚОЙДЫ\nХалық депутатлары Тақыятас районлық Кеңесиниң депутаты Азат Мәтмуратовқа өзи сайланған аймақ «Марказий» МПЖдағы сайлаўшылардан мүрәжат келип түсти.\nМүрәжатта МПЖдағы «Маманбий» көшесинде көп қабатлы турақ жай қурылысы алып барылып атырғанлығы, бирақ қурылыс жумысларында қәўипсизлик қағыйдаларына, санитариялық нормаларға ҳәм қағыйдаларға әмел етилмей атырғанлығы атап өтилген.\nДепутат мүрәжат бойынша қурылыс жумысларын өз көзи менен көрип, машқаланы үйренип шықты.\nҲақыйқаттан да «Строй Сити Ком» ЖШЖ тәрепинен алып барылып атырған қурылыс майданының әтирапы қоршалмаған, қоршаған орталық қәўипсизлиги де тәмийинленбеген екен.\nХалық ўәкили мүрәжат бойынша мәкеме баслығына депутатлық сораўнама жиберди. Онда хызметкерлерди белгиленген нормалар бойынша арнаўлы кийимлер менен тәмийинлеў, жумыс орынлары ҳәм қурылып атырған объектлер ҳәм оған жақын жерлер қәўипсизликти тәмийинлеў мақсетинде тосық пенен қоршалған болыўы зәрүр екенлиги көрсетип өтилген.\nҚурылыс объектиндеги усындай қатар кемшиликлерди тез күн ишинде сапластырыў керек, деген мазмундағы усыныс берилген.\n— Бирақ, кәрхана баслығы депутаттың сораўына жуўап қайтармады,-дейди ӨзЛиДеП Қарақалпақстан Республикалық Кеңесиниң баспасөз хызмети қәнигеси А.Сырымбетова. — Халық ўәкили екинши мәрте және депутатлық сораўын жиберди. Белгиленген мүддет ишинде жуўап хаты келмегеннен соң депутат Халық депутатлары Тақыятас районлық Кеңеси менен биргеликте исти Тақыятас районы прокуратурасына өткерди.\n«Строй Сити Ком» ЖШЖ баслығы М.Алламбергенов белгиленген мүддетлерде депутат сораўын көрип шықпай оған жуўап берместен өз исине немқурайдылық пенен қарағанлығы ушын Тақыятас районы прокуратурасы исти көрип шығып, қурылыс шөлкеми баслығы М.Алламбергеновқа Өзбекстан Республикасы Ҳәкимшилик жуўапкершилик ҳаққындағы кодекстиң 193-статьясы менен ҳәкимшилик ис қозғап, исти көрип шығыў ушын Хожели районы ҳәкимшилик судына жиберди ҳәм судтың қарарына тийкарланып кәрхана баслығына базалық есаплаў муғдарының 3 есеси муғдарында жәрийма салынды.\nСондай-ақ, «Строй Сити Ком» ЖШЖ тәрепинен Тақыятас районы «Марказий» МПЖда алып барылып атырған көп қабатлы жайдың әтирапы қурылыс жумысларында қәўипсизлик қағыйдаларына әмел еткен ҳалда тосық пенен қоршалды.\nИтибарлысы депутаттың жәрдеми менен машқала сапластырылды.\nСәне: 11.11.2020 10:05:52


Эрон Украина самолёти тасодифан уриб туширилганини тан олди\nЭрон расмийлари Теҳрон яқинида «Украина халқаро авиайўналишлари»нинг самолёти «тасодифан» уриб туширилганини хабар беришди.\nБу ҳақда шанба куни Associated Press ва Reuters ахборот агентликлари Эрон расмийларининг маҳаллий телевидение орқали тарқатилган расмий баёнотига асосланиб маълум қилди.\nТаъкидланишича, фожиага «инсон омили» сабаб бўлган.\nХабарда айтилишича, содир бўлган воқеа учун айбдорлар жавобгарликка тортилади.\nЭрон қуролли кучлари раҳбарияти авиаҳалокатда ҳалок бўлганларнинг оилаларига ҳамдардлик билдирди.\nКейинчалик ISNA агентлиги томонидан тарқатилган баёнотда билдирилишича, Теҳрон осмонидаги фожиа АҚШ томонидан ракета ҳужумлари таҳдиди ва Эрон чегаралари яқинида АҚШ ҳарбий авиациясининг парвозлари ортиши фонида содир бўлган.\nСамолёт Эрон АҚШнинг Ироқдаги ҳарбий базаларига ракета зарбалари берган оқшомда қулаган эди.\nФото: EPA-EFE/RUHOLLAH VAHDATI


Нафақага чиққач, маҳалла ободлиги, фаровонлиги учун камарбаста бўлди. Маҳалладошларининг суянчи ва энг яқин маслаҳатгўйига айланди. Яқинда у муборак Ҳаж зиёратига бориб қайтди. Толибжон ота саксондан ошган бўлса ҳам тиниб-тинчимайди. Фарзанд ва невараларининг қаршилигига қарамай, вақт топди дегунча, томорқада кетмон чопади, дарахтларни бутайди, маҳаллада бирор киши тўй-маърака қиладиган бўлса, маслаҳатга шошади.\nШундай кунларнинг бирида кўнгилсиз ҳодиса содир бўлди: чап оёғи тойиб, қуймичидан синиб қолди. Жарроҳлик амалиётидан сўнг шифокорлар унга маълум вақт ҳаракатланишни чеклади. Вилоят ИИБ фахрийлар кенгаши раиси, истеъфодаги подполковник Араббой Усмонов отанинг ҳолидан хабар олиш учун келганида, унга дардини ёриб:\n– Доим одамлар орасида юрган кишига бир жойда ётиш оғир экан. Менга ногиронлар аравачаси олишга ёрдам бермасангиз, ётавериб, касал бўлиб қоламан. Аравача бўлса, маҳаллага чиқаман, одамлар билан гаплашаман, – деди.\nФахрийлар кенгаши раиси Толибжон ота билан суҳбатдан анча таъсирланди. Фахрийнинг илтимосини ҳал қилиш учун имконият қидира бошлади. Ниҳоят, муаммо ҳал бўлди, тадбиркор, нафақадаги катта лейтенант Мусажон Мусаев унга ногиронлар аравачаси совға қилди.\nТолибжон Ҳамролиевнинг хонадони доим меҳмонлар билан гавжум. Унинг ҳолидан хабар олувчиларнинг кети узилмайди. Яқинда Араббой Усмонов билан бирга Риштон тумани ИИБ фахрийлар кенгаши раиси, истеъфодаги майор Эминжон Обидов, «Тошоғалиқ» маҳалла фуқаролар йиғини раиси, истеъфодаги подполковник Маҳмуджон Мамажонов ҳам отанинг хонадонига ташриф буюришди. Узундан-узоқ суҳбат пандномага айланиб кетди.\n– Умр – инсонга берилган энг қадрли неъматдир. Шу боис, уни ғанимат билиб, манфаатли ишларга сарфлаш зарур. Ўтаётган ҳар бир сония, дақиқа, соат, кун умримизнинг қисмларидир. Ўтган вақтни ортга қайтаришнинг сира иложи йўқ. Шундай экан, умримизнинг ҳар бир лаҳзасини ғанимат билайлик. Зеро, донишмандлардан бири: «Вақт қилич кабидир, сен уни кесмасанг, албатта, у сени кесади», деган. Буюк зотлар ҳамиша вақтнинг қадрига етиб, уни яхшилик қилишга сарфлашар ва эртанги кунлари бугунгисидан кўра афзал бўлиши учун ҳаракат қилишарди, – деди насиҳатомуз оҳангда Толибжон ота.\nОтахон ҳам ҳар тонгни қарши оларкан юртга тинчлик-осойишталик, қут-барака сўраб, фарзандлари элу юрт корига ярайдиган инсонлар бўлиб етишишини тилайди.


Ижтимоий тармоқларда «Маlibu 2» автомашинаси мотори сифатсиз бензин қуйилгани сабаб ишдан чиққани тўғрисида видео тарқалди.\nЭнергетика вазирлиги сифатсиз бензин қуйилиши натижасида мотори ишдан чиққани айтилаётган «Мalibu 2» автомобили юзасидан муносабат билдирди. Қайд этилишича, мазкур масала бўйича ўрганишлар олиб борилган ва двигател носозлигига бензин сифати боғлиқ бўлмаслиги аниқланган.\n«Жорий йил 22 апрел куни ижтимоий тармоқларда ёритилган видеолавҳада «Маlibu 2» русумли автомашинанинг мотор двигатели ишдан чиққанлиги ва головка цилиндр қисми қора мой бўлиб кетганлиги, бунга сабаб қилиб автобензин сифатсизлиги кўрсатилган.\nУшбу лавҳа бўйича мутахассислар билан олиб борилган суҳбатлар давомида, автобензин мотор қисмига келиб ёниш жараёнига қадар бир неча фильтрлардан ўтиши сабабли, ушбу носозлик автобензин сифатига боғлиқ бўлмаслиги таъкидланди», дейилади муносабатда.\nМаълум қилинишича, вазирлик томонидан истеъмолчиларни юқори сифатли нефть маҳсулотлари билан таъминлаш бўйича доимий назорат ўрнатилган.\nХусусан, 2021 йилнинг ўтган даврида 22 минг 668 тонна нефть маҳсулотларидан намуналар олинган ва сифат кўрсаткичлари таҳлил қилинган. Натижада шундан 745 тонна маҳсулот сифатсиз деб топилган.\nШу билан бирга, импорт асосида олиб келинган 44 минг 855 тонна нефть маҳсулотларидан намуналар олиниб, лаборатория шароитида сифат кўрсаткичлари таҳлил қилинганида, маҳсулотлар сифатли деб топилиб, тегишли хулосалар берилган.\n«Импорт асосида кириб келаётган маҳсулотлар ҳалқаро стандартларга мувофиқ бўлиб, бундан ташқари давлат чегараларидан олиб киришда аккредитациядан ўтган лабораториялар хулосалари тақдим этилиши талаб этилади. Импорт автобензинлари сифати бузилиш ҳолатлари баъзи нопок тадбиркорлар томонидан республика ҳудудида амалга оширилмоқда. Бу эса импорт маҳсулот дейилмайди», дея ёзади вазирлик матбуот хизмати.\nҚайд этилишича, текшириш ва ўрганишлар давомида сифатсиз автобензин ёнилғиси аниқланган ҳолларда ҳужжатлар тегишли чора кўриш учун ҳуқуқни муҳофаза қилиш органларига топшириб келинган.\nАввалроқ, «Ўзбекнефтгаз» нефт базаси ва айрим хусусий АЁҚШларда аҳолига сотилаётган автобензин ва дизел ёнилғиларининг сифатини ўргангани, натижада сифатсиз бензин хорижда ишлаб чиқарилганини маълум қилганди. Компания ишлаб чиқарилаётган автобензин ва дизел ёнилғиларининг сифат кўрсаткичлари амалдаги давлат андозалари талабларига мос эканини билдирган.


Аёллар тадбиркорлигини қўллаб-қувватлаш учун бюджетдан 1 трлн сўмдан зиёд маблағ ажратилади - Review.uz\nАёллар тадбиркорлигини қўллаб-қувватлаш учун бюджетдан 1 трлн сўмдан зиёд маблағ ажратилади\nАйни пайтда тадбиркорлик фаолиятини йўлга қўйиш истагини билдирган ҳамда «Аёллар дафтари»га киритилган хотин-қизларнинг бизнес лойиҳалари ишлаб чиқилмоқда.\nЎзбекистонда хотин-қизлар тадбиркорлигини қўллаб-қувватлаш ҳамда уларнинг бандлигини таъминлаш борасида амалга оширилаётган ишлар муҳокамасига бағишланган видеоконференцалоқа тарзида йиғилиш ўтказилди. Унда Олий Мажлис Сенати раиси Танзила Норбоева иштирок этди ва нутқ сўзлади.\nБугунги кунда Ўзбекистон аҳолисининг 17 миллиондан зиёдини хотин-қизлар ташкил қиляпти. Уларнинг бизнес соҳасидаги лойиҳаларини қўллаб-қувватлаш ҳамда муаммоларини бартараф этиш учун жойларда хотин-қизларни тадбиркорликка ўқитиш, бизнесга оид намунавий режаларини ишлаб чиқиш ва уларга амалий ёрдам кўрсатишнинг янги тизими жорий этилди. Бунинг учун бюджетдан қўшимча равишда 1 триллион сўмдан зиёд маблағ йўналтириладиган бўлди.\nСенат ахборот хизмати маълумотига кўра, «Халқ банки» тизимида, энг аввало, «Аёллар тадбиркорлигини қўллаб-қувватлаш департаменти» ташкил этилди. Банкнинг 14та ҳудудий ва 196та туман (шаҳар) филлиалларига хотин-қизларни қўллаб-қувватлаш бўйича жорий қилинган бошқарувчи ўринбосари лавозимларига энг муносиб номзодлар тайинланди ва иш режалари ишлаб чиқилди.\nБундан ташқари, Савдо-саноат палатаси, Бизнес ва тадбиркорлик олий мактаби, «Тадбиркор аёл» ишбилармон аёллар ҳамда «Ҳунарманд» уюшмалари, хотин-қизлар тадбиркорлик марказлари, шунингдек, бошқа нодавлат-нотижорат ташкилотлар билан ҳамкорликда аёллар тадбиркорлигига хос бўлган 60 хилдан ортиқ намунавий «Бизнес режа» лойиҳалари ва тарқатма материаллар тайёрланиб, жойларга етказилди. Аёлларнинг молиявий саводхонлигини ошириш ва тадбиркорликка йўналтириш бўйича алоҳида веб-саҳифа ҳамда «телеграмм бот» ишга туширилмоқда.\n«Аёллар дафтари»га киритилган хотин-қизларнинг хоҳиш-истаклари, ҳар бир ҳудуднинг ички хусусиятларидан келиб чиқиб, бизнесга йўналтириш бўйича аниқ ҳисоб-китоблар билан тушунтиришлар берилди. Бу бўйича ташкил этилган ўқув-курсларига эса 2 минг нафардан зиёд аёллар жалб қилинди.\nАндижон вилоятининг 2022 йил учун маҳаллий бюджет параметрлари


Абдуғаффор Қирғизбоев раҳбарларнинг ўзбек тилини билмаслигини шармандали ва уятли ҳолат деб атади\nДавлат тилини ривожлантириш департаменти мудири Абдуғаффор Қирғизбоев ўзбек тилини билмайдиган раҳбарларни кескин танқид қилди. Абдуғаффор Қирғизбоев бундай шахслар мамлакатни шарманда қилишини айтди.\n“Бу – шармандалик, бу – уят. Майли, вазирлик ёки ташкилот раҳбари хорижда ўқиб келгандир. Унинг чет тилларини билиши жуда яхши, лекин Ўзбекистонда раҳбар лавозимида ишлаб, давлат тилини, она тилини билмаслик – бу шармандалик”, – дейди у.\nҚирғизбоевнинг сўзларига кўра, Шавкат Мирзиёев БМТ сессиясида ўзбек тилида сўзлаб, ҳаммага намуна кўрсатган. Қирғизбоев бу бўйича ҳужжат лойиҳаси Вазирлар маҳкамасига топширилганини маълум қилди. Ҳужжатда ҳар қандай раҳбар ишга қабул қилинишидан олдин давлат тили бўйича тест топшириши белгилаб қўйилган. Таъкидлаш жоиз, аввалроқ давлат тилини оммалаштириш бўйича бундай чоралар Украинада қўлланилган эди.\nИлгор 11 январ 2021 19:15\nКесакдан бир ут чикибди-да.Киргизбоев ва унинг Департаментининг бор-йуклиги умуман билинмайди.Бошка давлатларда Давлат тили ривожига алохида ахамият берилади.\nХхх 9 январ 2021 19:24\nТуппа тугри Кулингиздан келсаТошкент ва вазирлик ва хукуматдан бошланг купгина карорлар вазирлик буйруклари русча чикарилиб маносиз килиб узбек тилига таржима килинади таржима килинмасдан юбооилади вазирликларнинг тел каналига кириб куринг узингиз хулоса киласиз.\nУзбек 9 январ 2021 14:53\nДАВЛАТ ИКТИСОДИНИГ РИВОЖЛАНИШИГА ТИЛНИНГ АХАМЯТИ ЙЎҚ ДЕБ ЎЙЛАЙМАН. ЛЕКИН ХАММА ЯХШИ АДАБИЁТЛАР ВА ИЛИМГА МАНСУБ КИТОБЛАР РУС ВА ИНГЛИЗ ТИЛЛАРИДА ЧИҚАРИЛГАН. ҚАЙСИ ЎЗБЕК ТИЛШУНОСЛАРИ ЁКИ ТАРЖИМОН ОЛИМЛАРИ БУ КИТОБЛАРНИ ТАРЖИМА ҚИЛИШАДИ. ЁКИ ХАММА БОШҚА ТИЛДАГИ КИТОБЛАРНИ ЁҚИБ ЮБОРАМИЗМИ???. ДАВЛАТНИНГ РИВОЖЛАНИШИГАП ТИЛ КАТТА РОЛ ЎЙНАЙДИ. БУНИ БИЛМАСАНГИЗ ТАРИХДАН ЎРГАНИНГ ЎЗИ СИЗ ВА СИЗГА ЎХШАГАН ДЕПУТАТ ВА КАТТАЛАР ТАРИХНИ УМУМАН ЎҚИМАГАНСИЗЛАР, ШУНИГ УЧУН ДАВЛАТНИНГ РИВОЖЛАНИШИГА ХАЛАҚИТ БЕРАСИЗЛАР.\nикром 8 январ 2021 23:36\nБошка тиллардам билмиди булар.узларининг олди берди тили бор узаро.имло тилми билмадим.\nОзор 8 январ 2021 21:54\nРахмат сизга Киргизбоев.Уз тилини,уз динини,уз миллатини хурмат килмайдиган одам инсон эмас,шунчаки одам.Жинни хам одам,маст хам одам,девона хам одам,майит хам одам.\nШухрат 8 январ 2021 20:05\n100% haq gap. Negadir USA , UK, RUSSIA larda oz ona tilida hukumatdagilar gaplashishadi lekin biznikilar uyalishadi ozbekchada gapirishni bazilari.\nСАВОЛЛАР 8 январ 2021 19:47\nХурматли ва хурматли жаноби вазирлар янгилик ривожланиш хакида бош котиринглар колгани уз узидан Тили калимасига келаверади.\nАзим 8 январ 2021 23:25\nҲурматли Абдуғаффор Қирғизбоев хафа бўлмангу,ўз фаолиятингизда кўп сусткашликларга йўл қўяапсиз..Биргина Тошкент шаҳрида давлат тилига умуман риоя қилинмаяпди.Савдо дўконларидаги пешлавҳалар,қўйингки барча ёзувлар рус тилида битилган.Нега назорат қилинмаяпди.Мы открылись-биз очилдик бўлиб кетаяпти.Хусусий даволаш муассасаларидан пешлавҳалар ва эълонлар ҳам давлат тилида ёзилмаган.Ўзбекимтон аҳолисининг камида 80 фоизи ўзбек миллатига мансуб бўлса-ю,нега қонунша амал қилинмаяпди.\nЎзбекистон янгиликлари » Сиёсат » Абдуғаффор Қирғизбоев раҳбарларнинг ўзбек тилини билмаслигини шармандали ва уятли ҳолат деб атади